Ελεύθερο Λογισμικό / Λογισμικό ανοιχτού κώδικα - πνευματική ιδιοκτησία\nΕτικέτα: πνευματική ιδιοκτησία\nΒλέπετε όλα τα άρθρα με την ετικέτα : "πνευματική ιδιοκτησία" | όλες οι ετικέτες\nΗμέρες Συνεργασίας - Άδειες Ανοιχτού Λογισμικού & Ανοιχτού Περιεχομένου\nΕδώ και αρκετό καιρό, έχουν εισαχθεί στο εθνικό δίκαιο οι άδειες creativecommons, για την διανομή πνευματικών έργων. Παρ' όλο που αυτές οι άδειες ήταν στο νομικό οπλοστάσιο των ανθρώπων που ήθελαν να διανέμουν την μουσική ελεύθερα, υπήρχε ένα νομικό πρόβλημα, καθώς οι δήμοι απαιτούσαν άδεια από τις εταιρείες πνευματικής ιδιοκτησίας όπως η ΑΕΠΙ για να μπορούν να παίζουν μουσική στα καταστήματά τους, οι επαγγελματίες. Η fairmusic βλέποντας την ανάγκη να ξεπερασθεί το πρόβλημα, ανέλαβε να αντιπροσωπεύσει τα συμβόλαια που δίνει η εταιρεία διάθεσης ανοικτής μουσικής jamendo στην Ελλάδα.\nΗ γιορτή του Public Domain\nTo Public Domain, είναι η κατάσταση που περιέρχονται τα πνευματικά έργα, όταν λήξη η περίοδος προστασίας τους. Κάθε χρόνο πάρα πολλά έργα γίνονται δημόσιο “κτήμα” (ελεύθερα για χρήση από όλους), καθώς έχουν περάσει δεκαετίες από τον θάνατο των δημιουργών τους. Η πρώτη Ιαναουαρίου κάθε έτους είναι η μέρα που λήγει το χρονικό διάστημα προστασίας των έργων από τους κανόνες πνευματικής ιδιοκτησίας. Καλούμαστε να γιορτάσουμε το γεγονός ότι την συγκεκριμένη ημέρα, κάθε έτους, πολλά πνευματικά έργα ελευθερώνονται και γίνονται διαθέσμα σε όλους.\nΆδεια Δημόσιας Χρήσης για την Ευρωπαϊκή Ένωση\nΔημιουργήθηκε επιτέλους και η Άδεια Δημόσιας Χρήσης της Ευρωπαϊκής Ένωσης/European Union Public Licence (EUPL) . Ένα σημαντικό βήμα, για να έχουμε εδώ στην Ευρώπη τις Άδειες Δημόσιας Χρήσης που υπάρχουν σε άλλες χώρες όπως οι Ηνωμένες Πολιτείες.\nΚοινωνία της Πληροφορίας: η περίπτωση του ΟΠΙ\nΟ Οργανισμός Πνευματικής Ιδιοκτησίας είναι νομικό πρόσωπο ιδιωτικού δικαίου με έδρα την Αθήνα και υπό την εποπτεία του Υπουργείου Πολιτισμού.\nΠρόσφατα ο ΟΠΙ δημοσίευσε ένα ερωτηματολόγιο όπου μεταξύ άλλων θέτει και ερωτήματα σχετικά με την αστυνόμευση του περιεχομένου που διακινείται στο διαδίκτυο και τις υποχρεώσεις των ISP.\nΔιαβάστε περισσότερα για το έργο του ΟΠΙ ...\nTags: πνευματική ιδιοκτησία, ΟΠΙ, Add more tags...,\nΓράψε σχόλιο , Προβολές: 9989 , Διαβάστε περισσότερα...\nΥπάρχουν 7 άρθρα με την ετικέτα πνευματική ιδιοκτησία


Phosphorescent,Pelion Rivers @ Fuzz, 28.05.2019 - Mix Grill: Μουσική, Συναυλίες, Θέατρο, Cinema (greek) 63935\nPhosphorescent,Pelion Rivers @ Fuzz, 28.05.2019\nΔευτέρα, 03 Ιουνίου 2019 16:00\nΗ προσέλευση στους Phosphorescent δεν ήταν ικανοποιητική, αλλά όσοι βρέθηκαν στο Fuzz σίγουρα δεν περίμεναν ένα τόσο καλό και αυθόρμητο live.\nΗ συναυλία των Phosphorescent δεν ακούστηκε όσο θα έπρεπε στα μέσα μαζικής ενημέρωσης και κοινωνικής δικτύωσης. Επίσης από τις τελευταίες μέρες της προπώλησης, οι αντιδράσεις του κοινού ήταν χλιαρές. Και τελικά όντως ο κόσμος στο Fuzz ήταν λίγος, πολύ λιγότερος από ότι άξιζε στον Matthew Houck, το κεντρικό πρόσωπο πίσω από το stage name των Phosphorescent. Κόντρα στις προβλέψεις ο Matthew και η μπάντα του έπαιξαν κοντά στις δύο ώρες. Ξεπέρασαν μια τυπικά επαγγελματική εμφάνιση και εκτός του ότι ο ίδιος αγκάλιασε στην κυριολεξία το κοινό, έβαλε στο set και ένα τραγούδι εκτός προγράμματος.\nΟ Pelion Rivers (Άγγελος Αϊβάζης) γνωστός και από τους Jaguar Bombs, καλωσόρισε τον κόσμο στο Fuzz, όντας στη σκηνή μόνος με τις κιθάρες του. Έπαιξε τον καινούριο σόλο (ομώνυμο) δίσκο του, που κυκλοφορεί μόνο σε κασέτα και ψηφιακά. Το όνομα του project δανείζεται το όνομα του από το μέρος που o Άγγελος εμπνεύστηκε, το Πήλιο. Τα τραγούδια ακολουθούν το καθαρό folk ιδίωμα της δεκαετίας του '60 και βασίζονται στη νοσταλγία. Ο Αϊβάζης τα στηρίζει με το πειστικό πάθος στη σκηνή και υφέρπουσα rock διάθεση.\nΗ άνοδος των Phosphorescent στη σκηνή καθυστέρησε λίγο ώστε να δοθεί ένα χρονικό παράθυρο σε αναποφάσιστους να πάρουν την απόφαση και να έρθουν στη συναυλία. Παρόλα αυτά τα κενά ανάμεσα μας όταν στη σκηνή βγήκε ο Matthew Houck και η μπάντα του ήταν μεγάλα. Ο ίδιος δεν έδειχνε να επηρεάζεται από το γεγονός της μικρής προσέλευσης, λέγοντας μάλιστα ότι περίμενε πολύ λιγότερο κόσμο.\nΤο ηχόχρωμα της μπάντας στη σκηνή δεν είχε σχέση με αυτό που μας είχαν συνηθίσει στους δίσκους και αυτό φάνηκε από το πρώτο ουσιαστικά κομμάτι, "Terror In The Canyons" (εξαιρώντας το intro "Black Moon / Silver Waves") : oργανικός ήχος που ήταν βασισμένος στην ιδιότυπη χημεία της, φαινομενικά ανομοιογενής μπάντας, στον οποίο καίριο ρόλο έπαιξε η συνύπαρξη percussion και drums. Οι πληκτράδες Scott Stapleton Martin και η γυναίκα του Houck, Jo Schornikow, ήταν αυτοί που κέρδισαν τις εντυπώσεις με εκτενή solo στα keyboards, που μετάλλασσαν τα κομμάτια. Ειδικά ο Stapleton με την μπλούζα Metallica και το συνεχές headbanging ήταν το πιο rock στοιχείο της μπάντας.\nΣε μερικά κομμάτια όπως το "Christmas Down Under" τα φωνητικά ήταν πειραγμένα με ηλεκτρονικό distortion ώστε να πλησιάζουν την αυθεντική ηχογράφηση. Το "Nothing Was Stolen" με το χορωδιακό ρεφρέν έδεσε και αυτό με τις μελωδίες στα πλήκτρα. Όταν έφτασε η ώρα του "Song For Zula" ο Matthew κατέβηκε στο κοινό και τους έπαιρνε αγκαλιά έναν-έναν, μεταδίδοντας το συναίσθημα που συνοδεύει το τραγούδι. Όταν έφτασε η ώρα για το encore, στη σκηνή έμεινε μόνο ο Houck που έπαιξε μόνος του με μία κιθάρα το ομώνυμο κομμάτι του τελευταίου του δίσκου "C'est La Vie n.2", το "Wolves" αλλά και το "My Dove, My Lamb" που δεν ήταν στο αρχικό setlist. Το κλείσιμο της συναυλίας είχε την απαραίτητη κορύφωση με τα "New Birth In New England" και "Right On / Ride On", με τους Phosphorescent να αφήνουν τη σκηνή μέσα στο κρεσέντο.\nΟ Matthew και η μπάντα του ξεπέρασαν τις προσδοκίες μας λόγω της αφοσίωσης τους στη ζωντανή εμφάνιση, αλλά και γιατί δεν έπαιξαν τα κομμάτια σαν να είναι στατικές συλλήψεις στο studio. Η προσέλευση δεν ήταν ικανοποιητική, αλλά όσοι βρέθηκαν στο Fuzz και τραγούδησαν μαζί με τους Phosphorescent σίγουρα δεν περίμεναν ένα τόσο καλό και αυθόρμητο live.\nAt Death A Proclamation\nC'est La Vie (Solo)\nMy Dove, My Lamb (Solo)\nPelion Rivers Συναυλίες ξένων συγκροτημάτων στην Ελλάδα


ΙΕΡΟΣ ΛΟΧΟΣ: Ψάχνουν τις αντιδράσεις της ΕΛ.ΑΣ. και ετοιμάζουν μεγάλο χτύπημα!\nΨάχνουν τις αντιδράσεις της ΕΛ.ΑΣ. και ετοιμάζουν μεγάλο χτύπημα!\nΉθελαν να δουν από κοντά πόση ώρα χρειάζεται για την εκκένωση ενός κτιρίου\n- Τα σακίδια περιείχαν 200 με 300 γραμμάρια δυναμίτιδας\n- Ίσως να ήταν και ανάμεσα στον κόσμο οι τρομοκράτες\n- Ένα το τηλεφώνημα. Εγινε στις 09.30 και έκανε λόγο για βόμβες σε 4 σημεία\nΕίναι ίσως από τα πιο περίεργα περιστατικά που έχουν καταγραφεί στο αστυνομικό δελτίο και εκτός από περίεργα είναι και εντυπωσιακά.\nΠροειδοποιητικά τηλεφωνήματα για βόμβα γίνονται κάθε μέρα και συνήθως αποδεικνύονται φάρσες.\nΣήμερα λοιπόν λίγο μετά τις 9.30 το πρωί άγνωστος τηλεφωνησε στην ΕΛΕΥΘΕΡΟΤΥΠΙΑ και είπε ότι στις 11 θα εκραγούν βόμβες σε 4 σημεία.\nΟι περιοχές ήταν:\n- Η ΔΟΥ Ψυχικού,\n- Ο χώρος ανάμεσα στην ΕΡΤ και σε σούπερ μάρκετ\n- Αντιπροσωπεία αυτοκινήτων VW επί της Μεσογείων 492\n- και υποκατάστημα του ΟΤΕ στη Λ. Μαραθώνος.\nΣτα σημεία αυτά μετέβησαν κλιμάκια αστυνομικών και εκκενώθηκαν τα κτίρια. Όταν πέρασε το χρονικό περιθώριο που είχε δοθεί στο τηλεφώνημα ερευνήθηκαν οι χώροι και βρέθηκαν οι τέσσερις σάκοι σε εξωτερικούς χώρους.\nΕβλεπαν και χρονομετρούσαν\nΟι εκτιμήσεις είναι μέχρι στιγμής ότι εκτός από κίνηση εντυπωσιασμού από τους τρομοκράτες(;) όλο αυτό έγινε προκειμένου οι δράστες να χρονομετρήσουν την αντίδραση της αστυνομίας. Δηλαδή, να δουν σε πόση ώρα από το τηλεφώνημα, οι αστυνομικοί θα εκκενώσουν τους χώρους και θα εντοπίσουν τους μηχανισμούς. Τα θύματα σε μια ενδεχόμενη βομβιστική επίθεση ή σε παράλληλες βομβιστικές επιθέσεις δεν θα συνέφεραν κανέναν...\nΕτσι, δεν αποκλείεται την ώρα που γινόταν αυτή η μεγάλη κινητοποίηση της αστυνομίας, κάποιοι από τα μέλη των οργανώσεων ή της οργάνωσης να ήταν σε απόσταση ασφαλείας ή ακόμα και αναμεμειγμένοι με τον κόσμο προκειμένου να δουν από κοντά σε πόση ώρα θα γινόντουσαν όλες οι απαραίτητες ενέργειες από την αστυνομία.\nΑναρτήθηκε από ΙΕΡΟΣ ΛΟΧΟΣ στις 14:36


Αναρτήθηκε σε 10 Φεβρουαρίου, 2016 κατηγορία: Ειδήσεις\nΗ σχέση των μαθηματικών με την αστυνομική λογοτεχνία έχει αναπτυχθεί μέσα στα χρόνια από διαφορετικούς συγγραφείς. Ο Αμερικανός καθηγητής μαθηματικών James Stein, στη συλλογή διηγημάτων που κυκλοφόρησε πρόσφατα με τίτλο L.A. Math: Romance, Crime, and Mathematics in the City of Angels (Princeton University Press), συνδυάζει τα μαθηματικά με την εξιχνίαση ποικίλων αστυνομικών υποθέσεων. Το ιδιόμορφο, πολυσυλλεκτικό περιβάλλον που μεταφέρει τη δράση των ιστοριών του, η πόλη του Λος Άντζελες, ευνοεί την ανάπτυξη των αστυνομικών θεμάτων τους. Αν και το ενδιαφέρον του βιβλίου δεν μοιάζει να βρίσκεται τόσο στο είδος των εγκλημάτων όσο στην εξιχνίαση τους μέσα από τη μαθηματική επιστήμη.\nΒασικοί ήρωες των ιστοριών του συγγραφέα είναι ο ντετέκτιβ Freddy Carmichael και ο έμπιστος φίλος του Pete Lenox. Δύο πρόσωπα που αποδεικνύουν πώς η συνεργασία, η εμπιστοσύνη και η ευφυΐα μπορούν να βρουν λύσεις, ακόμα και στα πιο δύσκολα προβλήματα. Ο Freddy κινείται σε ολόκληρο το Λος Άντζελες και έρχεται σε επαφή με ανθρώπους διαφορετικών κοινωνικών στρωμάτων που εμπλέκονται σε ποικίλες υποθέσεις: από ληστείες και υπεξαιρέσεις μέχρι φόνους. Ο ίδιος φημίζεται για το ένστικτό του, αλλά, μάλλον, αυτό δεν αρκεί. Οι μαθηματικές δεξιότητες του έμπιστου φίλου του Pete, είναι εκείνες που οδηγούν, τελικά, στην εξιχνίαση των εγκλημάτων.\nΑνάμεσα στις υποθέσεις που οι δύο ντετέκτιβ ερευνούν είναι κι εκείνη του υπαλλήλου μιας επιχείρησης που πουλά εταιρικά μυστικά σε ανταγωνιστική εταιρία. Η αξιοποίηση της μαθηματικής λογικής θα αποκαλύψει τελικά τον ένοχο. Η Στατιστική, η Θεωρία Πιθανοτήτων, η Θεωρία Συνόλων είναι ορισμένα από τα πιο αποτελεσματικά όπλα των δύο ντετέκτιβ στην περιπετειώδη περιπλάνησή τους στον κόσμο του εγκλήματος.\nΓια τους φιλομαθείς αναγνώστες, που θέλουν να μάθουν περισσότερα για τα μαθηματικές αναφορές του βιβλίου, υπάρχει ειδικό κεφάλαιο με επιπλέον πληροφορίες στο τέλος του βιβλίου. Δείτε το βίντεο προώθησης του βιβλίου του James Stein\nL.A. Math: Romance, Crime, and Mathematics in the City of Angels, James D. Stein from Princeton University Press on Vimeo.


Λάθος εσύ, λάθος κι εγώ | Superleague | gazzetta.gr\nΛάθος εσύ, λάθος κι εγώ\nΤο λάθος διώξιμο του Στρούνα σε συνδυασμό με την εκτός λογική έξοδο του Περιστερίδη έδωσαν στον Βλαχοδήμο ένα πολύ εύκολο γκολ!\nΤο εκπληκτικό στη συγκεκριμένη περίπτωση είναι ότι τίποτα δεν έδειχνε πως ο Περιστερίδης ήταν σε... mood γκέλας. Στο 24' ο γκολκίπερ του ΠΑΣ κάνει μία από τις ωραιότερες αποκρούσεις τη σεζόν.\nΑρχικά βγάζει το σουτ του Καλτσά στη γωνία του αλλά έχει και συνέχεια. Γιατί ο Βλαχοδήμος βρίσκεται μόνος του στην μικρή περιοχή και με δυνατό πλασέ είναι σίγουρος ότι θα σκοράρει. Αμ δε! Ο Περιστερίδης με νέα βουτιά στην γωνία διώχνει τη μπάλα σε κόρνερ και κάνει τους πράσινους να τραβάνε τα... μαλλιά τους.\nΟμως μερικά δευτερόλεπτα αργότερα δίνει γκολ δώρο σε αυτόν που του το στέρησε νωρίτερα. Για να είμαστε δίκαιοι βέβαια το λάθος είναι διπλό. Ο Καλτσάς αποφασίζει να κάνει μια βαθιά μπαλιά 70-80 μέτρων ελπίζοντας ότι θα βρει τον Βλαχοδήμο.\nΟ Στρούνα φαίνεται να ελέγχει τη μπάλα αλλά είναι και δύσκολο να την κατεβάσει. Αποφασίζει να της ρίξει μία με το αριστερό. Ομως η μπάλα αντί να πάρει πορεία προς τα πλάγια παίρνει πορεία προς τα πίσω. Κι εκεί βλέπει ξαφνικά ο αμυντικός του ΠΑΣ τον Περιστερίδη να έχει βγει πολύ μακριά από την εστία του.\nΟ Βλαχοδήμος έχει πάρει... γραμμή οτι υπάρχουν πιθανότητες γκάφας και κυνηγάει την φάση. Τσιμπάει την μπάλα από το τάκλιν του Περιστερίδη (είχε βγει εκτός περιοχής και δεν μπορούσε να την πιάσει με τα χέρια). Ακόμα ένα κοντρόλ για τον Ελληνα εξτρέμ και πλασέ σε κενή εστία για το πρώτο του γκολ με τον Παναθηναϊκό.\nΕχει... πλάκα που ο Στρούνα μετά το γκολ βάζει τις φωνές στο Περιστερίδη για το γεγονός ότι βγήκε χωρίς λόγο τόσο μακριά από την εστία του. Οχι άδικα. Αλλά εάν Στρούνα είχες διώξει κι εσύ καλύτερα την μπάλα θα είχες σώσει και τον συμπαίκτη σου και το γκολ για την ομάδα του... Δίχως αμφιβολία η γκάφα της αγωνιστικής!\nΔΕΙΤΕ ΕΔΩ ΚΑΙ ΤΗΝ ΤΡΟΜΕΡΗ ΔΙΠΛΗ ΑΠΟΚΡΟΥΣΗ ΤΟΥ ΠΕΡΙΣΤΕΡΙΔΗ ΑΛΛΑ ΚΑΙ ΤΗΝ ΓΚΑΦΑ ΤΗΣ ΑΓΩΝΙΣΤΙΚΗΣ\nΟι καλλονές της 22ης αγωνιστικής (pics)\nΔείτε στο Match Review του gazzetta.gr ποιες κυρίες έκλεψαν την παράσταση στις κερκίδες την 22η αγωνιστική της Σούπερ Λίγκας.\nΑρχηγός - Ρομπέρτο\nΗ κίνηση του αρχηγού του Ολυμπιακού την στιγμή της έντασης μετά το γκολ της ΑΕΚ ήταν με διαφορά η εικόνα που ξεχώρισε την προηγούμενη αγωνιστική.


«Η Μπαρτσελόνα παίρνει τον Ρέις έναντι 8 εκατ. ευρώ» (vid) | ShootandGoal\nΓια συμφωνία της Μπαρτσελόνα με την Γκρόνινγκεν για τον 18χρονο κεντρικό μέσο Λούντοβιτ Ρέις κάνουν λόγο στην Ολλανδία.\nΣύμφωνα με την εφημερίδα Telegraaf, η Μπαρτσελόνα κατέθεσε πρόταση 8 εκατομμυρίων ευρώ στην Γκρόνινγκεν για τον 18χρονο Ολλανδό μέσο, Λούντοβιτ Ρέις, ο οποίος αποτελεί ένα από τα ανερχόμενα ταλέντα του ποδοσφαίρου στις Κάτω Χώρες. Η πρόταση της Μπάρτσα, μάλιστα, φέρεται να έγινε αποδεκτή από τον ολλανδικό σύλλογο.\nΌπως υποστηρίζει η ολλανδική εφημερίδα, ο Ρέις θα υπογράψει συμβόλαιο πέντε ετών με την Μπάρτσα και είτε θα δοθεί δανεικός ενόψει της νέας σεζόν, είτε θα αγωνίζεται με τη φανέλα της δεύτερης ομάδας των Μπλαουγκράνα.


Αντωνακόπουλος: «Ας δείξουμε όλοι μια προσωπική υπευθυνότητα - Η πολιτεία να διαθέσει περισσότερα PCR» - OTA VOICE Αντωνακόπουλος: «Ας δείξουμε όλοι μια προσωπική υπευθυνότητα - Η πολιτεία να διαθέσει περισσότερα PCR» - OTA VOICE\nΑντωνακόπουλος: «Ας δείξουμε όλοι μια προσωπική υπευθυνότητα – Η πολιτεία να διαθέσει περισσότερα PCR»\nΟ Δήμαρχος Πύργου μιλά για την έξαρση των κρουσμάτων covid 19 και εφιστά την προσοχή όλων\nΤην προσοχή όλων εφιστά ο δήμαρχος Πύργου Παναγιώτης Αντωνακόπουλος καθώς και στην ευρύτερη περιοχή τα κρούσματα covid 19 παρουσιάζουν ραγδαία αύξηση. Άμεσοι εμβολιασμοί, τήρηση όλων των μέτρων προστασίας, υπευθυνότητα απ’ όλους αλλά και η πολιτεία να διαθέσει περισσότερα PCR, όπως και να ελέγξει την παραπληροφόρηση και το κύμα συνωμοσιολογίας που κυκλοφορεί ανεξέλεγκτα στο διαδίκτυο και σε ενημερωτικά μέσα, είναι τα βασικά μηνύματα που στέλνει. Επιπλέον, ο κ. Αντωνακόπουλος τονίζει πως είναι απαραίτητη η άμεση προμήθεια περισσότερων PCR και σε όλες τις μονάδες υγείας, καθώς είναι η πιο αξιόπιστη μέθοδος ανίχνευσης του κορωνοϊού.\n«Δυστυχώς το κύμα της πανδημίας εξαπλώνεται ραγδαία και στον τόπο μας. Βέβαια είμαστε ακόμη χαμηλά στη λίστα, αλλά η μετάλλαξη Όμικρον που έχει άλλα χαρακτηριστικά μετάδοσης, η κινητικότητα του πληθυσμού λόγων των εορτών, ο συγχρωτισμός και η μη συμμόρφωση μιας δυστυχώς μεγάλης μερίδας πολιτών ακόμα και στο να μην φορούν τις μάσκες τους, δημιουργούν μια επικίνδυνη κατάσταση.\nΚαθημερινά είμαστε σε επικοινωνία με όλες τις αρμόδιες υπηρεσίες. Διαπιστώνεται ότι, η πολιτεία πρέπει να διαθέσει περισσότερα PCR για μεγαλύτερη αξιοπιστία στη διάγνωση.\nΤο βασικότερο όμως είναι να συμμορφωθούμε στα βασικά και σημαντικά, να φοράμε μάσκα, να ακολουθούμε τους κανόνες προστασίας και υγιεινής και πάνω απ’ όλα να αυξηθούν οι εμβολιασμοί. Όσοι αναπτύσσουν συμπτώματα ή έρθουν σε επαφή με κρούσμα, πρέπει να κάνουν τεστ και να κάθονται σπίτι. Να δείξουν υπευθυνότητα. Αποφεύγουμε τις μεγάλες συγκεντρώσεις γι’ αυτό κι ακυρώσαμε όλες τις εορταστικές εκδηλώσεις αυτού του διαστήματος. Παρ’ ότι είναι νόμιμο και μπορούσαμε να λειτουργήσουμε το Θεματικό Πάρκο Ξυστρή, όπως τόσα άλλα πάρκα στην Ελλάδα, εμείς είμαστε πιο αυστηροί και σταματήσαμε κάθε εκδήλωση. Για να διασκεδάζουμε πρέπει να είμαστε καλά! Για να συνεχίσουμε να διασκεδάζουμε και τα επόμενα χρόνια πρέπει να είμαστε ζωντανοί! Ας καταλάβουν λοιπόν όλοι ότι δεν πρέπει να θυσιάζουν μεγάλα ζητήματα της υγείας και του μέλλοντος τους για προσωρινές ανούσιες μικροαπολαύσεις. Ας δείξουμε όλοι μια προσωπική υπευθυνότητα».\nΔράσεις του Δήμου Πύργου\nΌπως ενημερώνει ο κ. Αντωνακόπουλος, ο δήμος Πύργου έχει λάβει, εδώ και πολύ καιρό τώρα μια σειρά μέτρων και δράσεων για την προστασία και την ενημέρωση των πολιτών, όπως:\n– Ο Δήμος έχει διαθέσει αυτοκίνητο, οδηγό και επιστημονικό προσωπικό για κατ’ οίκων εμβολιασμούς πολίτων.\n– Τροφοδοτούνται διαρκώς οι σχολικές μονάδες με αντισηπτικά και μάσκες, ενώ εδώ και αρκετές βδομάδες με παρεμβάσεις και επιστολές του προς το Υπουργείο Παιδείας, ο δήμαρχος Πύργου έχει ζητήσει την αύξηση των τμημάτων ώστε να μειωθεί ο αριθμός των μαθητών σε κάθε τάξη.\n– Η δημοτική αρχή παρεμβαίνει διαρκώς με μηνύματα και ενημερώσεις.\n– Ακυρώθηκαν όλες οι εορταστικές εκδηλώσεις.\nΆτομα υψηλού κινδύνου οι ανεμβολίαστοι\nΑναφορικά με τους κατ’ οίκον εμβολιασμούς, ο δήμαρχος Πύργου υπογραμμίζει ότι στην πλειοψηφία τους αφορούν στην δεύτερη ή τρίτη δόση. «Δυστυχώς αυτοί που έχουν αποφασίσει να κάνουν την πρώτη δόση, να ξεκινήσουν δηλαδή τον εμβολιασμό έστω τώρα, είναι ελάχιστοι και αυτό δεν είναι καλό. Εδώ, έχει και η κοινωνία τις ευθύνες της. Διότι όλοι αυτοί αποτελούν το κατάλληλο «μέσο» για τη διάδοση και τη νόσηση από τον κορωνοϊό.\nΌσοι πρέπει να κάνουν την τρίτη δόση, να την κάνουν ΤΩΡΑ! Αυτοί που δεν έχουν εμβολιαστεί καθόλου είναι άτομα υψηλού κινδύνου. Πεθαίνουν καθημερινά συμπολίτες μας, δυστυχώς ανεμβολίαστοι εκ πεποιθήσεως. Πολλοί είναι διασωληνωμένοι στο Νοσοκομείο του Ρίου. Κάνουμε …αστεία με τις ζωές των ανθρώπων; Βγαίνουν κάποιοι και λένε ό,τι ανοησία μπορεί κανείς να φανταστεί περί συνωμοσιολογίας και οδηγούν κόσμο στον θάνατο! Καλώ την πολιτεία να παρέμβει. Δεν μπορούν, Μέσα Μαζικής Ενημέρωσης να δίνουν βήμα σε ανθρώπους που «σπρώχνουν» άλλους ανθρώπους στο θάνατο ποντάροντας στην άγνοια, στη φοβία που έχει ο καθένας και στην παιδεία που δεν έχει. Φτάνει πια ο σκοταδισμός».


Ημερολογιο Αποδημιας: Αθηναγόρας Κοκκινάκης\nΣε πρόσφατη επίσκεψή μου στο Ελληνικό Κοιμητήριο του Hendon, στο Βόρειο Λονδίνο, το οποίο ανήκει στον Καθεδρικό Ναό της του Θεού Σοφίας Λονδίνου, είχα την ευκαιρία να δω και πάλι το μνήμα του μακ. Αρχιεπισκόπου Θυατείρων και Μεγ. Βρετανίας κυρού Αθηναγόρα Κοκκινάκη.\nΟ κατά κόσμον Θεόδωρος Κοκκινάκης γεννήθηκε στην Πάτμο σαν σήμερα, 5 Μαΐου του 1909. Αποφοίτησε από τη Θεολογική Σχολή της Χάλκης το 1934. Διάκονος χειροτονήθηκε την 1 Απριλίου 1934 από τον Μητροπολίτη Μιλήτου Αιμιλιανό και έλαβε το όνομα Θεοδώρητος και Πρεσβύτερος στο Σικάγο το 1940 από τον Αρχιεπίσκοπο Αμερικής Αθηναγόρα, ο οποίος του έδωσε και το όνομα Αθηναγόρας.\nΥπηρέτησε ως Διάκονος στο Πατριαρχείο Αλεξανδρείας (1934-1935) και στην Αρχιεπισκοπή Αμερικής (1935-1940). Ως Εφημέριος υπηρέτησε στη Νέα Υόρκη.\nΣτις 14 Σεπτεμβρίου 1950 χειροτονήθηκε τιτουλάριος Επίσκοπος Ελαίας, Βοηθός Επίσκοπος της Αρχιεπισκοπής Αμερικής. Τη χειροτονία τέλεσε ο Αρχιεπίσκοπος Αμερικής Μιχαήλ, συμπαραστατούμενος από τους Επισκόπους Νύσσης Γερμανό, Σικάγου Γεράσιμο και Αγαθονικείας Ορέστη.\nΔιετέλεσε Σχολάρχης της Θεολογικής Σχολής Τιμίου Σταυρού Βοστώνης (1954-1959). Στις 6 Σεπτεμβρίου 1960 προήχθη σε τιτουλάριο Μητροπολίτη με τον ίδιο τίτλο. Υπηρέτησε ως Αρχιερατικός Επίτροπος στο Λος Άντζελες (1950-1954), τη Βοστώνη (1954-1960) και τον Καναδά (1960-1963).\nΣτις 10 Δεκεμβρίου 1963 εξελέγη Μητροπολίτης Θυατείρων και Μεγάλης Βρετανίας. Στις 24 Φεβρουαρίου 1968 προήχθη σε Αρχιεπίσκοπο. Εκοιμήθη στις 9 Σεπτεμβρίου 1979.\nΗ προσφορά του στην Ορθόδοξη Θεολογία, στην Εκκλησία μας και στις Διαχριστιανικές Σχέσεις ήταν τεράστια. Το συγγραφικό του έργο πλούσιο και μεστό.\nΩς Αρχιεπίσκοπος Θυατείρων και Μεγ. Βρετανίας επετέλεσε επίσης αξιοθαύμαστο έργο, ιδρύοντας νέες Κοινότητες, Ελληνικά Σχολεία και Φιλανθρωπικούς Οργανισμούς, και ψηφίζοντας το νέο Καταστατικό των Κοινοτήτων.\nPosted by Anastasios at 08:04\nLabels: Αρχιεπισκοπή Θυατείρων, Πρόσωπα


Λεωφόρος… Ευρώπης και ντέρμπι δεύτερης θέσης - Ειδήσεις - νέα - Το Βήμα Online\nΣτο Απόστολος Νικολαΐδης διεξάγεται σήμερα στις 19:30 το πιο σημαντικό παιχνίδι της 8ης αγωνιστικής των play offs της Superleague. Ο Παναθηναϊκός υποδέχεται την ΑΕΚ σε ένα ντέρμπι που θα κρίνει σε πολύ μεγάλο βαθμό το τελευταίο ευρωπαϊκό εισιτήριο. Στο -3 οι πράσινοι, θέλουν μόνο τη νίκη για να μείνουν ζωντανοί, ευκαιρία για να… καθαρίσει έχει η ΑΕΚ.\nΛίγες ώρες νωρίτερα στη Θεσσαλονίκη ο ΠΑΟΚ υποδέχεται τον Άρη με στόχο τη νίκη που θα τον φέρει αγκαλιά με τη δεύτερη θέση, ενώ ενδιάμεσα Αστέρας Τρίπολης και Ολυμπιακός αγωνίζονται στην Αρκαδία.\nΗ προαναγγελία των αγώνων\nΤο σημαντικότερο παιχνίδι για την τέταρτη θέση στο φετινό πρωτάθλημα είναι πλέον το αθηναϊκό ντέρμπι. Ο πέμπτος Παναθηναϊκός είναι τρεις βαθμούς πίσω από τέταρτη ΑΕΚ και αν νικήσει την πιάνει έχοντας υπέρ του την ισοβαθμία. Μπορεί να υπάρχουν ακόμα δύο αγώνες, αλλά είναι προφανές ότι ενώ τώρα η ΑΕΚ έχει την τύχη στα χέρια της, αν ο Παναθηναϊκός νικήσει θα έχει αυτός την τύχη του στα χέρια του.\nΠΑΟΚ – Άρης (15:00)\nΤο τελευταίο ντέρμπι της Θεσσαλονίκης έρχεται σε μια χρονική στιγμή που μπορεί να σφραγίσει και με τη βούλα ευρωπαϊκά εισιτήρια. Ο ΠΑΟΚ χρειάζεται ένα βαθμό για να εξασφαλίσει τη θέση του στην τετράδα, ή και τίποτε, αν δεν κάνει τρεις νίκες ο Παναθηναϊκός. Ο Άρης χρειάζεται νίκη ή ένα βαθμό αν ο Παναθηναϊκός δεν κάνει τρεις νίκες.\nΝικώντας την ΑΕΚ στην έδρα της για δεύτερη φορά σε λιγότερο από ένα μήνα, αυτή τη φορά για το πρωτάθλημα ο ΠΑΟΚ ουσιαστικά εξασφάλισε το ένα μονοπάτι που οδηγεί στην Ευρώπη, αυτό της βαθμολογίας, αφού πλέον η τετράδα δεν χάνεται.\nΤο άλλο μονοπάτι, αυτό του Κυπέλλου, δεν έχει πλέον ευρωπαϊκό προορισμό, αλλά έναν τίτλο.\nΟ ΠΑΟΚ τελευταία φαίνεται να έχει πρόβλημα μόνο με τον Παναθηναϊκό, αφού έχει χάσει ένα από τα επτά τελευταία πρωταθλήματος , αυτό από τον Παναθηναϊκό.\nΈχει χάσει δύο από τα 12 τελευταία επίσημα, και τα δύο από τον Παναθηναϊκό. Επίσης από τα τελευταία 10 επίσημα δεν έχει κερδίσει τέσσερα, τα τρία με τον Παναθηναϊκό.\nΕίναι αήττητος στα 16 φετινά ματς της έδρας του, 18 επεκτείνοντας και πέρσι. Έχει να χάσει από την 1η Ιουλίου, όταν τον νίκησε η ΑΕΚ.\nΈχει 10 νίκες και οκτώ ισοπαλίες στο διάστημα αυτό. Το τελευταίο παιχνίδι με τον Παναθηναϊκό ήταν το πρώτο φέτος που δεν σκόραρε. Είχε σκοράρει και στα 15 προηγούμενα για το πρωτάθλημα.\nΜπορεί ο βαθμός που πήρε ο Άρης στο παιχνίδι με τον Ολυμπιακό να είχε τη σημασία του, ωστόσο πολύ σημαντικότερα γεγονότα για την ομάδα της Θεσσαλονίκης ήταν οι απώλειες της ΑΕΚ και του Παναθηναϊκού, που τον φέρνουν πολύ κοντά στην Ευρώπη. Αν νικήσει τον ΠΑΟΚ στη Τούμπα όλα τελειώνουν.\nΈφερε ισοπαλία 1-1 στα δύο τελευταία παιχνίδια του, με Αστέρα Τρίπολης και Ολυμπιακό, αφού προηγήθηκε και ισοφαρίστηκε μετά το 80’ και στα δύο.\nΈχασε από τον Ολυμπιακό στο ξεκίνημα των Playoffs, μετά από μια εντυπωσιακή κανονική περίοδο εκτός έδρας. Νικώντας τον Παναθηναϊκό στα Playoffs έκανε ρεκόρ, καθώς για πρώτη φορά κερδίζει οκτώ αγώνες πρωταθλήματος εκτός έδρας.\nΓια δεύτερη σεζόν στη σειρά, ο Άρης σταμάτησε το αήττητο του ΠΑΟΚ στο πρωτάθλημα.\nΤον νίκησε στις 13 Δεκεμβρίου 2020, όπως τον είχε νικήσει και στις 4 Ιανουαρίου 2020. Ωστόσο η νίκη εκείνη με 4-2, είναι μια από τις πλέον ιστορικές στο πρωτάθλημα. Και αυτό γιατί σταμάτησε ένα εκπληκτικό αήττητο 51 αγώνων πρωταθλήματος του ΠΑΟΚ και άλλο ένα σερί 25 αγώνων χωρίς ήττα εκτός έδρας. Ο ΠΑΟΚ έχανε μετά από 22 μήνες.\nΟ Άρης νίκησε τον ΠΑΟΚ στα δύο από τα έξι τελευταία μεταξύ τους, αφού δεν είχε νίκη στα 11 προηγούμενα επίσημα, 10 για το πρωτάθλημα!\nΠριν από δύο μήνες ο Άρης έφτασε πολύ κοντά στη νίκη μέσα στην Τούμπα μετά από δέκα και πλέον χρόνια, αφού προηγήθηκε 2-0, αλλά ισοφαρίστηκε στο τέλος!\nΚαι τα πέντε τελευταία ντέρμπι στην Τούμπα έληξαν ισόπαλα! Τέσσερα για το πρωτάθλημα και ένα για το Κύπελλο.\n(40’ πέναλτι Γκάμα)\n07.03.2021: ΠΑΟΚ – Άρης 2-2\n(87’ σουτ Ίνγκασον, 90’ πέναλτι Βιειρίνια – 26’ σουτ Μπερτόλιο, 69’ σουτ Μάνος)\n21.04.2021: Άρης – ΠΑΟΚ 0-1\n(6’ σουτ Σβαμπ. Στο 86’ 2η κίτρινη Ουάρντα)\nΑστέρας Τρίπολης – Ολυμπιακός (17:15)\nΧωρίς βαθμολογικό ενδιαφέρον το παιχνίδι ανάμεσα σε Αστέρα Τρίπολης και Ολυμπιακό. Ο Ολυμπιακός προετοιμάζεται για τη φιέστα της επόμενης εβδομάδας στο ματς με αντίπαλο τον ΠΑΟΚ προκειμένου να γιορτάσει την κατάκτηση του πρωταθλήματος και φυσικά έχει μπροστά του και τον τελικό του Κυπέλλου Ελλάδος.\nΟ Αστέρας Τρίπολης προέρχεται από την ισοπαλία με 2-2 στη Λεωφόρο, αλλά αναζητεί ακόμα την πρώτη του νίκη στη διαδικασία των πλέι οφ.\nΟ Ολυμπιακός νίκησε και στα δύο φετινά παιχνίδια, πετυχαίνοντας τρία και τέσσερα γκολ. Είναι χαρακτηριστικό ότι ο Αστέρας Τρίπολης έχει δεχτεί περισσότερα από δύο γκολ σε τρία παιχνίδια στη σεζόν, τα δύο είναι από τον Ολυμπιακό. Ο Ολυμπιακός έχει κερδίσει και τα έξι τελευταία παιχνίδια τους.\nΟ Ολυμπιακός έχει κερδίσει τα τρία τελευταία που υποδέχτηκε τον Αστέρα Τρίπολης. Στις 16 Σεπτεμβρίου 2017 είναι η τελευταία φορά που έφυγε αήττητος ο Αστέρας από το Νέο Φάληρο. Είχε πάρει 1-1 (90’ πέναλτι Τζούρτζεβιτς – 55’ πέναλτι Μανιάς). Ο Ολυμπιακός δεν έχει χάσει ποτέ από τον Αστέρα Τρίπολης στην έδρα του.\nΝίκες Αστέρα: 3\n(35’ κεφαλιά Ρούμπεν Σεμέδο, 40’ σουτ Καμαρά, 81’ φάουλ Φορτούνης, 86’ σουτ Μπρούμα)


Βαγγέλης Κονιτόπουλος – Αυτός είναι ο λόγος που δεν θέλει να φοράει μάσκα %\n«Μπορεί να παίζω ζωντανή μουσική μόνο για εμβολιασμένους, αλλά τα τραγούδια μου τα ακούνε όλοι. Δεν ήθελα να φοράω μάσκα, γιατί δεν νομίζω ότι με προφυλάσσει… Νόσησα με κοροναϊό ελαφρά. Αν με ρωτάς, δεν θέλω να εμβολιαστώ», είπε.\nΟ καλλιτέχνης δήλωσε πως έχει μία κόρη 6 χρονών, ενώ τα αγόρια του έχουν πια μεγαλώσει και έκαναν τις δικές τους οικογένειες.\nΠολλές φορές του έχει τύχει να περνούν την κόρη του για εγγονή του κι εκείνο που επιθυμεί είναι τα παιδιά του να έχουν μία πιο ζεστή σχέση με την κόρη του, αν και αναγνωρίζει πως η διαφορά ηλικίας που έχουν μεταξύ τους είναι μεγάλη.\n«Η σύζυγός μου, Ρούλα, είναι θαυμάστριά μου. Είχε έρθει στο κέντρο και γνωριστήκαμε από μακριά. Είδα την γυναίκα μου μαζί με τις φίλες της και λέω μάγκα, εδώ έχει αφρό. Τι να κάνεις; Είσαι πολύ μεγάλος’. Δεν έδωσα σημασία και δούλεψε!», είπε για την γνωριμία με τη γυναίκα της ζωής του.


Πηνελόπη Αναστασοπούλου: "Αυτό που νιώθω είναι το πιο όμορφο πράγμα που μου έχει συμβεί"\nΗΟΜΕ News Πηνελοπη Αναστασοπουλου: “Αυτο που νιωθω ειναι το πιο ομορφο πραγμα που μου εχει συμβει”\nΠηνελόπη Αναστασοπούλου: “Αυτό που νιώθω είναι το πιο όμορφο πράγμα που μου έχει συμβεί”\n01.01.2015 | 20:06\nΣτον σύντροφό της και στην σχέση τους αναφέρθηκε μεταξύ άλλων η Πηνελόπη Αναστασοπούλου σε κοινή συνέντευξή της με τον Μάριο Αθανασίου στο περιοδικό ΟΚ! Η ηθοποιός είναι πιο ερωτευμένη παρά ποτέ και δεν διστάζει να το παραδεχτεί.\n“Αυτό που νιώθω αυτή τη στιγμή στη ζωή μου είναι το πιο όμορφο πράγμα που μου έχει συμβεί. Ακούω άλλα ζευγάρια που παραπονιούνται ότι έπειτα από κάποιο διάστημα αρχίζουν να βαριούνται. Σ’ εμάς δεν υπάρχει χώρος να βαρεθούμε. Γι’ αυτό είμαι και τόσο ερωτευμένη με αυτόν τον άνθρωπο. Γιατί είναι ότι ακριβώς ονειρευομουν στη ζωή μου. Αυτό που ήθελα πάντα από έναν άντρα ήταν να περνάμε καλά μαζί, να δίνουμε έμπνευση ο ένας στον άλλον, να υπάρχει κοινός στόχος”, δήλωσε η ηθοποιός.\n“Από την πρώτη στιγμή κατάλαβα ότι είναι ο άντρας της ζωής μου. Το αντίστοιχο μου είπε ότι ένιωσε κι εκείνος για εμένα. Από εκεί και πέρα, η καθημερινότητα μπορεί να καταστρέψει αυτή τη μαγεία ή να την απογειώσει. Σε εμάς συμβαίνει το δεύτερο”, συμπλήρωσε η ίδια.\nΕτικέτες ΕΡΩΤΕΥΜΕΝΗ,ΠΗΝΕΛΟΠΗ ΑΝΑΣΤΑΣΟΠΟΥΛΟΥ,ΣΥΝΕΝΤΕΥΞΗ


ΚΙΝΔΥΝΕΥΟΥΝ ΜΕ ΑΦΑΝΙΣΜΟ ΤΑ ΑΓΡΙΑ ΑΛΟΓΑ ΤΟΥ ΣΟΥΛΙΟΥ - Διαβούλευση\nΚΙΝΔΥΝΕΥΟΥΝ ΜΕ ΑΦΑΝΙΣΜΟ ΤΑ ΑΓΡΙΑ ΑΛΟΓΑ ΤΟΥ ΣΟΥΛΙΟΥ\nΠριν από 35-40 χρόνια, ζωέμποροι συγκέντρωναν άλογα από τη Βόρεια Ελλάδα για να τα πουλήσουν στην Ιταλία. Με φορτηγά τα μετέφεραν στο λιμάνι της Ηγουμενίτσας. Οι άθλιες συνθήκες μεταφοράς είχαν ως αποτέλεσμα να «χάνονται» δεκάδες ζώα. Υποχρεώνονταν λοιπόν οι έμποροι να αφήνουν ελεύθερα για κάποιες ημέρες τα άλογα στα λιβάδια να βοσκήσουν, ώστε να συνέλθουν από την ταλαιπωρία του ταξιδιού και έπειτα από μία ή δύο εβδομάδες τα φόρτωναν στα πλοία.\nΣτα βουνά του Σουλίου σήμερα ζουν αυτοσυντηρούμενα πάνω από 150 άλογα, των οποίων ο αριθμός τους κάθε χρόνο αυξάνεται. Ανήκουν στη ράτσα της Πίνδου και γι’ αυτά παλαιότερα από φορέα της περιοχής είχε γίνει έρευνα και μάλιστα σε συνεργασία με το δασαρχείο κατασκευάστηκαν στέγαστρα, στα οποία τοποθετήθηκαν ταΐστρες και ποτίστρες.\nΤΟ ΟΛΟΚΑΥΤΩΜΑ ΤΗΣ ΜΙΧΛΑΣ ΠΑΡΑΜΥΘΙΑΣ\nTotal Website Visits: 357805


Thes | Στοά Μοδιάνο: Πότε κλείνει και πότε θα ξαναλειτουργήσει\nΤέλος εποχής για την ιστορική αγορά Την πεποίθηση ότι μέχρι το τέλος του Ιανουαρίου θα έχουν αποχωρήσει από τη Στοά Μοδιάνο κι οι εναπομείναντες ενοικιαστές καταστημάτων, εξέφρασε μιλώντας στο ΑΠΕ-ΜΠΕ ο υπεύθυνος του project για την αναπαλαίωση και λειτουργία της Αγοράς, Χασδάι Καπόν. Σύμφωνα με τον κ. Καπόν, με τον τρόπο αυτό θα ανοίξει ο […]\nΤελευταία ενημέρωση: 08/11/2017 | 10:30\n“Πιστεύω ότι είναι θέμα περίπου δύο μηνών η απόφαση του Κεντρικού Συμβουλίου επί του συγκεκριμένου πορίσματος, που θα καθορίσει την εξέλιξη του έργου” εκτίμησε ο κ. Καπόν, ενώ, ερωτηθείς αν ο διατηρητέος χαρακτήρας του κτηρίου προκαλεί ανησυχία στους επενδυτές, ως προς το ενδεχόμενο καθυστερήσεων στην εξέλιξη των εργασιών, ο ίδιος απάντησε: “Όταν αγοράσαμε το ποσοστό, το γεγονός αυτό ήταν σε γνώση μας. Κι άλλωστε, έχουμε μια πάρα πολύ καλή συνεργασία με την Εφορεία Νεοτέρων Μνημείων”.\nΕξάλλου, θέμα ημερών εκτιμάται ότι είναι η αύξηση του ποσοστού των δύο ομίλων στην Αγορά Μοδιάνο, καθώς υπάρχουν ιδιοκτήτες που ενδιαφέρονται να πουλήσουν τα μερίδιά τους. “Σε λίγες ημέρες αναμένεται να έχουμε κάποιες μεταβιβάσεις” σημείωσε ο κ. Καπόν, ενώ ερωτηθείς σχετικά, επισήμανε ότι με τις μεταβιβάσεις αυτές, το ποσοστό της “Στοά Μοδιάνο ΑΕ” θα αυξηθεί σε περίπου 55%.\nΠώς θα είναι η Αγορά Μοδιάνο το 2020; ρωτήσαμε τον κ. Καπόν. “Θα είναι μια υπερσύγχρονη αγορά, που θα απευθύνεται στους κατοίκους της πόλης, αλλά θα αποτελεί και τουριστικό προορισμό για όσους τουρίστες επισκέπτονται την πόλη. Θα προσφέρει ελληνικά και διεθνή προϊόντα υψηλού επιπέδου, κάποια από τα οποία θα μπορεί ο επισκέπτης να τα καταναλώσει επιτόπου” σημείωσε.\nΟ θεμέλιος λίθος της αγοράς Μοδιάνο μπήκε το 1922. Όταν ολοκληρώθηκε, το 1925, το όνομα που ήταν γραμμένο στο μέτωπο του συγκροτήματος της Αγοράς, ήταν “ΚΕΝΤΡΙΚΗ ΣΤΟΑ ΤΡΟΦΙΜΩΝ”. Στην πορεία όμως, το όνομα του οίκου των πανίσχυρων Μοδιάνο παραγκώνισε εκείνη την επίσημη ονομασία, παρότι η μεγάλη αυτή εβραϊκή οικογένεια ήταν τότε σε κρίση. Το κτήριο της αγοράς κατασκευάστηκε με βάση τα σχέδια που συνέταξαν ο J.Oliphant (ως αρχιτέκτων) και ο Ελί Μοδιάνο (ως μηχανικός και κύριος του έργου). Ο τίτλος στα σχέδια, στη γαλλική γλώσσα, ήταν “Bazar Central Salonique”. Η αγορά ήταν χτισμένη στην περιοχή εκείνη, όπου το σχέδιο του αρχιτέκτονα και πολεοδόμου Ερνέστ Εμπράρ για την αναγέννηση της Θεσσαλονίκης μετά την πυρκαγιά του 1917, προέβλεπε να δημιουργηθούν τα “bazaars” της πόλης. Το εμβαδόν του κτιρίου της Αγοράς, είναι 2681 τετραγωνικά και το μέγιστο ύψος 12,4 μέτρα.


Ντύθηκε αστυνομικός και πουλούσε ναρκωτικά στο κέντρο της Αθήνας - Sputnik Ελλάδα\n22:33 29 ΜΑΪΟY 2020\n15:54 10.12.2019 Λήψη σύντομου url\nΈναν Ιρανό που παρίστανε τον αστυνομικό και πούλαγε ναρκωτικά στο κέντρο της Αθήνας συνέλαβαν τη Δευτέρα οι αστυνομικές αρχές.\nΣτη σύλληψη Ιρανού, 28 ετών που παρίστανε τον αστυνομικό και πουλούσε ναρκωτικά στο κέντρο της Αθήνας και συγκεκριμένα στην πλατεία Βάθη, προχώρησαν οι αστυνομικές αρχές.\nΜάλιστα ο 28χρονος φορούσε και γιλέκο με την ένδειξη «POLICE» το οποίο είχε γεμίσει με ηρωίνη σε ειδικά ραμμένες κρύπτες ώστε να την πουλάει σε χρήστες στο κέντρο της Αθήνας.\nΣύλληψη Ιρανού στην Αθήνα για ναρκωτικά\nΤον 28χρονι Ιρανό συνέλαβαν αστυνομικοί της Ομάδας Ασφαλείας της Υποδιεύθυνσης Περιπολιών της Αστυνομίας Αθηνών.\nΟ άνδρας κατηγορείται για παράβαση της νομοθεσίας περί ναρκωτικών, περί όπλων και για αντιποίηση.\nΟι αστυνομικοί εντόπισαν, μετά από έλεγχο, στην κατοχή του 11 κομμάτια ηρωίνης σε βραχώδη μορφή, συνολικού βάρους 6,8 γραμμαρίων, ένα αυτοσχέδιο μαχαίρι και 81 ευρώ.\nΝαρκωτικά που εντόπισε η αστυνομία\nΣε βάρος του σχηματίστηκε ποινική δικογραφία αυτόφωρης διαδικασίας, από το Τμήμα Ασφαλείας Ομονοίας και θα οδηγηθεί στον Εισαγγελέα Πρωτοδικών Αθηνών.\nδιακίνηση ναρκωτικών, εμπόριο ναρκωτικών, ναρκωτικά, Ιράν, σύλληψη, αστυνομία


SakTsak: Για τα προσχήματα\nλουλούδια της νέας τρομοκρατίας να μην μπορούν να κρύψουν την χαρά τους. Γιατί γι΄ αυτούς σημασία έχει η πιθανή πολιτική τους επιβίωση και όχι ο λαός αυτής της χώρας.\nΜόνο που προκαλούν αηδία… αλλά θα μου πεις εδώ βρέθηκαν 70 χιλιάδες να ψηφίσουν μπουμπούκο!!!\n@Όχι αναγνώστη μου, δεν θα έχουμε αριστερή παρένθεση, γιατί δεν κυβέρνησε ποτέ η αριστερά.\nΌπως δεν έχουμε αποτυχία του κομμουνισμού γιατί πουθενά δεν εφαρμόστηκε.\n@Με το χρέος τι γίνεται; Θα χορτάσουμε ασαφείς υποσχέσεις;\n@Αυτή η πορεία του συριζα είχε ξεκινήσει από το 2012. Επειδή με την σάτιρα δεν χρειάζονται πολλά λόγια θυμίζω κάποιες από τις σατιρικές φωτογραφίες που έχουν δημοσιευθεί από ετούτη εδώ την στήλη.


Quinta: "Δημιουργώντας ένα αγρόκτημα για τον αυτισμό!" Σύγχρονοι τρόποι εκπαίδευσης και προσαρμοσμένης εργασίας για άτομα με αναπτυξιακές διαταραχές\n"Δημιουργώντας ένα αγρόκτημα για τον αυτισμό!" Σύγχρονοι τρόποι εκπαίδευσης και προσαρμοσμένης εργασίας για άτομα με αναπτυξιακές διαταραχές\n•Μιλάμε για τον αυτισμό, την θεραπευτική κηπουρική, την ζωή και την δουλειά στη φάρμα!\n•Θέτουμε τις βάσεις για τη δημιουργία ενός πρότυπου θεραπευτικού αγροκτήματος!\n•Φύτευση σπόρων και λουλουδιών\n•Ζωγραφικό τελάρο αγρόκτημα\nΚα Έλενα Αρβανίτη, elarvaniti@yahoo.com Κ. 6974285981\nΓραφείο Τύπου: Μαρία Αυγέα, mavgea@gmail.com


Summertime Blues: Πάλι βροχή.\nΙονισμένος ουρανός. Φωτεινά σύννεφα μαζεύτηκαν πάνω από την πόλη μέσα στη νύκτα. Απαλή ανάσα, βροντή, βροχή. Σβηστό το φως μέσα, μόνο το φως του δρόμου ποτροκαλοκίτρινο αχνοφέγγει. Ετούτη η βροχή δε φέρνει καμιά επανάσταση, μονάχα ποτίζει τον κόσμο μ' ένα ρυθμό ήσυχο και κατευναστικό, νανουριστικό. Ετούτη η βροχή μοιάζει μιας αγάπης που πίστευα πως την ξέχασα. Καλοστημένη απάτη, καλοδουλεμένη με λογικά επιχειρήματα. Αγάπης που μου γελά καθώς αναπάντεχα εμφανίζεται με την ίδια απαράλλαχτη συνέπεια. Να με παιδεύει. Κι η ώρα περνά. Η βροχή σταματά σ' ένα ανύποπτο χρόνο, πάλι κατάφερε να με γελάσει. Η υγρασία έρχεται όλο πληθωρικότητα κι απλώνεται παντού και πάλι. Μου φυλακίζει το σώμα, με παροτρύνει να διαβώ σε χώρες σκέψεων εγκλωβισμένων στην πνιγηρή της ύπαρξη. Των σκέψεων μετά την απρόσμενη επίσκεψη, που μου φερε δώρο σε κολλαριστό χαρτί το πιστοποιητικό της ήττας μου. Μου αφαιρεί το δικαίωμα να κοιμηθώ. Να κινηθώ. Μετεωρίζομαι στο κρεβάτι σε πλήρη απραξία χωρίς θέληση σα ναυαγός σε σχεδία εγκαταλειμμένος στις επιθυμίες της μοίρας. Εκεί μέσα σ΄αυτό το κουρκούτι θλίψης και στεναγμών, εκεί μες στο μπλουζ του καλοκαιριού κλείνω τα μάτια για να ονειρευτώ χωρίς πια να υπολογίζω τις συνέπειες.\npara cuando me extrañes,\nTe regalo el penúltimo "te quiero"\nno dejará de nombrarte,\nY así será, porque el olvido\nmi corazón se sienta herido, no\ntengo más remedio que extrañarte.\nY así será, porque si niego que jamás\nte amé no existo, me muero al esperar\ncon tu recuerdo, colgándole a la luna\nSiempre asi será.....\nTe regalo mis párpados cansados,\nay! este nido de sueños amarrados,\ntengo más remedio que adorarte.\nAsi será, asi será...\nη φωτογραφία από http://cupetinte.blogspot.com/2010/12/laroma-del-v3l3no.html\nChristina 6 Αυγούστου 2011 - 7:52 π.μ.\nΑν τα όνειρα υπολόγιζαν τις συνέπεις, εφιάλτες θα ήταν μοναχά, ευτυχώς που ακόμη διαγράφουν και σκίζουν λογαριασμούς, χρωστούμενα και δανεικά...\nSummertime Blues 6 Αυγούστου 2011 - 1:25 μ.μ.\nΆσε έβλεπα πως ήμουν σ' ένα μπατσάδικο, καταδικασμένη στην ηλεκτρική καρέκλα και περίμενα να έρθει η ώρα να ψηθώ. Ωχ, Αυτά στον ύπνο το βαθύ. Μετά, ξύπνησα. Αλλιώς θα σου 'λεγα την εμπειρία..\nTheodosia 6 Αυγούστου 2011 - 2:32 μ.μ.\n"Των σκέψεων μετά την απρόσμενη επίσκεψη, που μου φερε δώρο σε κολλαριστό χαρτί το πιστοποιητικό της ήττας μου." - Φανταστική πρόταση!!\nSummertime Blues 6 Αυγούστου 2011 - 3:59 μ.μ.\nγεια σου και σένα. μόλις γύρισα από το μπλογκ σου.\nμε κάνεις να κοκκινίζω, αλλά κι εμένα μ' άρεσε, δε λέω. -τώρα κοκκίνισα λίγο πιο πολύ.\nΚρασοπατήρ 6 Αυγούστου 2011 - 5:11 μ.μ.\nΒρέχει Βόλο; -Άντε και στα δικά μας.\nΓια την αποφυγή πάντως ψησίματος στα όνειρα η λύση είναι ελαφρύ φαγητό και λίγο ποτό.\nΕν τω μεταξύ η αστυνομία δεν είναι κι ότι καλύτερο στα όνειρα.\nΟρίστε ένα δωράκι για να το διαπιστώσεις ιδίοις όμασοι:\nola de palabras... 6 Αυγούστου 2011 - 6:46 μ.μ.\nAsi será, siempre asi será.....\nΕδώ, πάλι, έχει άπνοια.\nSummertime Blues 6 Αυγούστου 2011 - 7:24 μ.μ.\nΤώρα διαλευκάνθηκε το μυστήριο. Κατάλαβα ακριβώς τι ήθελε να πει το όνειρο.\nΧρειαζούμενο πράμα ο ονειροκρίτης.\nΗ βροχή το καλοκαίρι είναι όντως αγαπητή. Ειδικά αν είσαι στη θάλασσα καλοκαιρινό βράδυ με βροχή και κολυμπάς, είναι μαγεία.\nSummertime Blues 6 Αυγούστου 2011 - 7:27 μ.μ.\nsiempre y para siempre Αθηνά.\nFallen Angel 6 Αυγούστου 2011 - 7:46 μ.μ.\nβροχή....γλυκιά ανάπαυλα συναισθημάτων στην σκληράδα του καλοκαιριού...ένα λύσιμο τρόπον τινά\nSummertime Blues 6 Αυγούστου 2011 - 7:57 μ.μ.\nFallen Angel τι καλά που είσαι στη γη! Είσαι ακόμη στην Κύθνο; Για μένα μόνο από το χάρτη. Υπάρχει και το γκουγκλ θα μου πεις. Ε.\nΜόλις βρέξει θα μπει το τραγουδάκι που μου έστειλες πάραυτα! Τώρα δα διάβαζα για κείνες τις στριτζόγατες..\nFallen Angel 7 Αυγούστου 2011 - 5:05 π.μ.\nΦιλτάτη εάν παρέμενα στην Κύθνο ...θα θελα πνιγμό μεσοπέλαγα αν κουβάλαγα λαπιτόπιο μετά διαδικτυακής συνδέσεως ...εντός εκτός και επί τα αυτά είμαι (ως συνήθως)\nSummertime Blues 7 Αυγούστου 2011 - 5:10 π.μ.\nωχ άσε μόλις μπήκα σπίτι.\nησυχία παντού, πάλι καλά!\nτώρα καληνύχτα ή καλημέρα


ΤΟ ΜΥΣΤΙΚΌ ΤΟΥ ΝΕΡΟΎ ΩΣ ΑΠΑΡΑΊΤΗΤΟ ΣΥΣΤΑΤΙΚΌ ΤΗΣ ΝΈΑΣ ΓΗΣ - PDF\nDownload "ΤΟ ΜΥΣΤΙΚΌ ΤΟΥ ΝΕΡΟΎ ΩΣ ΑΠΑΡΑΊΤΗΤΟ ΣΥΣΤΑΤΙΚΌ ΤΗΣ ΝΈΑΣ ΓΗΣ"\n1 ΤΟ ΜΥΣΤΙΚΌ ΤΟΥ ΝΕΡΟΎ ΩΣ ΑΠΑΡΑΊΤΗΤΟ ΣΥΣΤΑΤΙΚΌ ΤΗΣ ΝΈΑΣ ΓΗΣ Θεραπεία της κυκλοφορίας του νερού με τη δημιουργία των τοπίων συγκράτησης. Ελεύθερος λόγος από τον Bernd Walter Mueller Translated from the German by Rabea Herzog and Jeff Anderson «Νερό, ενέργεια και τροφή βρίσκονται στη διάθεση της ανθρωπότητας δωρεάν» Μετάφραση από τα γερμανικά από την Άννα Φιλίππου. Παρουσιάζω αυτό το κείμενο στην αρχή της ομιλίας μου, γιατί θέλω να σας παρακαλέσω να δείτε αυτό το όραμα της θεραπευμένης γης όσο πιο συχνά και πιο έντονα μπορείτε. Δεν πρέπει να συνηθίσουμε σε μια κατάσταση όπου κάτι που στην πραγματικότητα είναι αυτονόητο να θεωρείται μια μη ρεαλιστική ουτοπία. Ένας κόσμος όπου όλοι οι άνθρωποι έχουν αρκετό νερό, ενέργεια και τροφή και όλα αυτά ανέξοδα, είναι μια πάρα πολύ ρεαλιστική πρόταση. Ήδη, πριν από 80 χρόνια ο αυστριακός Victor Schauberger, ένας ιδιοφυής ερευνητής του νερού, ένας πρωτοπόρος της υψηλότερης κατηγορίας, περιέγραψε ένα παρόμοιο σκεπτικό. Ήδη από τότε είχε προβλέψει τα παγκόσμια προβλήματα, μπροστά στα οποία βρισκόμαστε σήμερα και παρουσίασε τη λύση τους. Ένα σημείο κλειδί για τη λύση είναι η σωστή διαχείριση του νερού. Γι αυτό το λόγο θα ήθελα να ασχοληθώ με το θέμα του νερού σ αυτήν την διάλεξη. Το νερό είναι ζωή. Και όπου υπάρχει ζωή υπάρχει επίσης τροφή και ενέργεια. Τα έτη 2010 έως 2020 ορίστηκαν από τον ΟΗΕ ως «Διεθνής Δεκαετία των Ερήμων και της Ερημοποίησης». Η προοδευτική ερημοποίηση είναι σήμερα ένα από τα μεγαλύτερα παγκόσμια προβλήματα. Πάνω από το 40% της συνολικής χερσαίας έκτασης υπολογίζεται στις ξηρές περιοχές. Και στην Ευρώπη, για παράδειγμα εδώ στην Ιβηρική χερσόνησο, η ερημοποίηση είναι δραματική. Το ένα τρίτο της χερσαίας επιφάνειας της Ισπανίας έχει μετατραπεί ήδη σε ξηρή περιοχή. Παρόλα αυτά οι περισσότερες από της ξηρές περιοχές βρίσκονται στις ακόμη φτωχότερες χώρες της γης μας. Δισεκατομμύρια άνθρωποι δεν έχουν πια πρόσβαση σε καθαρό, φρέσκο νερό. Ακόμη κι όταν θέλουμε πάρα πολύ να το παραγκωνίσουμε, γνωρίζουμε ότι αυτή η κατάσταση σχετίζεται μεταξύ άλλων με τον τρόπο ζωής εδώ στις βιομηχανικές χώρες, ο οποίος οδηγεί καθημερινά, κάθε ώρα, κάθε λεπτό, να αρρωσταίνουν και να πεθαίνουν παιδιά σε άλλες περιοχές της γης, λόγω του ακάθαρτου νερού, ενώ άλλοι άνθρωποι χρειάζεται να πολεμήσουν για τις τελευταίες πηγές νερού και τα ζώα πεθαίνουν από δίψα. Το νερό, το οποίο είναι μια πηγή ζωής, γίνεται σήμερα αίτιο για πόλεμο, εξουσία, ασθένεια και ατέλειωτα πολύ πόνο. Γι αυτό ο βολιβιανός πρόεδρος Έβο Μοράλες προέτρεπε το 2008, στις «10 εντολές για τη σωτηρία του πλανήτη, της ανθρωπότητας και της ζωής», ότι πρέπει να καθήσουμε να συζητήσουμε για την «Παγκόσμια κρίση του νερού» και να ορίσουμε την πρόσβαση στο νερό ως ανθρώπινο δικαίωμα. Συμφωνώ μαζί του. Δίνω αυτή τη διάλεξη ώστε όλοι οι άνθρωποι και όλα τα ζώα να έχουν ελεύθερη πρόσβαση στο καθαρό, πόσιμο νερό. Γι αυτό αναπτύχθηκε η ιδέα των «τοπίων συγκράτησης» και των «Πανεπιστημίων - μοντέλων».\n2 ΕΡΗΜΟΠΟΊΗΣΗ ΛΌΓΩ ΛΑΝΘΑΣΜΈΝΗΣ ΔΙΑΧΕΊΡΙΣΗΣ ΤΟΥ ΝΕΡΟΎ. Εμείς οι άνθρωποι έχουμε τη γνώση, πώς θα μπορούσαν να μετατραπούν ξανά οι έρημοι και οι ημιερημικές περιοχές, σε ζωντανά τοπία, που θα διαπερνούνται ξανά από φρέσκιες πηγές νερού και κανάλια. Η ερημοποίηση δεν είναι στις περισσότερες περιπτώσεις ένα φυσικό φαινόμενο αλλά η συνέπεια λανθασμένης διαχείρισης του νερού σε παγκόσμιο επίπεδο. Οι έρημοι δεν δημιουργούνται επειδή βρέχει πολύ λίγο, αλλά επειδή οι άνθρωποι διαχειρίζονται λανθασμένα το νερό. Ένα παράδειγμα: Η περιοχή μας, το Alentejo, θεωρείται ξηρή περιοχή. Αλλά την τελευταία εβδομάδα (Μάιος 2011) είχε πολύ δυνατές βροχές. Η ποσότητα του νερού που έπεσε σε λίγες μέρες θα έφτανε για να εφοδιάσει τον πληθυσμό όλης της περιοχής, για όλο το χρόνο, με πόσιμο και μη νερό. Αντί γι αυτό, χύθηκε αχρησιμοποίητο και επιπλέον δημιούργησε καταστροφές: ξέπλυνε μαζί του γόνιμη γη, διέβρωσε τα θεμέλια γεφυρών, πλημμύρισε δρόμους, πόλεις και χωριά. Οι άνθρωποι ασχολιόνταν μόνο με το να επιδιορθώνουν τις προκληθείσες ζημιές. Έτσι δεν είχαν χρόνο να σκεφτούν τι μπορούν να κάνουν για να επενδύσουν σε νέα συστήματα, με τα οποία θα μπορούσαν να έχουν νερό όλο το χρόνο και παράλληλα να αποφύγουν τις πλημμύρες. Στην Πορτογαλία έχουμε πολλές βροχές το χειμώνα και το καλοκαίρι ξηρασία. Πριν από λίγες δεκαετίες η νότια Πορτογαλία ήταν ακόμη και το καλοκαίρι μια περιοχή όπου τα ποταμάκια είχαν νερό όλο το χρόνο. Σήμερα, τα ποταμάκια φουσκώνουν μόνο στην περίοδο των βροχών και μετά ξεραίνονται ξανά. Το σύστημα έχει ξεφύγει εντελώς από την ισορροπία. Αυτή την κατάσταση τη βρίσκουμε παντού στον κόσμο, σε αντίστοιχη μορφή ανάλογα με την κλιματική ζώνη. Σχεδόν παντού βιώνουμε σήμερα μεγάλες πλημμύρες και κατολισθήσεις με καταστροφικές συνέπειες για τον άνθρωπο, τα ζώα και τη φύση. Οι άνθρωποι μιλούν τότε για φυσικές καταστροφές, αλλά στην πραγματικότητα πρόκειται για καταστροφές που έχουν προκληθεί από τους ίδιους τους ανθρώπους. Ο ΜΙΚΡΌΣ ΚΎΚΛΟΣ ΤΟΥ ΝΕΡΟΎ Πώς μπορούμε να αλλάξουμε αυτήν την κατάσταση τοπικά αλλά και παγκόσμια; Τι σημαίνει αλλαγή του συστήματος στο παράδειγμα της διαχείρισης του νερού και πώς μπορεί να ξεκινήσει; Για να βρούμε απαντήσεις πρέπει να κοιτάξουμε για άλλη μια φορά την παρούσα κατάσταση, έτσι όπως τη βρίσκουμε σήμερα, παντού. Αυτή ανταποκρίνεται σε αυτό που περιέγραψε ο Victor Schauberger ως «μισός» κύκλος του νερού: Η εξάτμιση του νερού σχηματίζει σύννεφα και βροχή. Αλλά τότε η βροχή συναντά μια γη που δεν μπορεί πια να απορροφήσει το νερό, επειδή τα δάση έχουν αποψιλωθεί και η φαλακρή γη υπερκαλλιεργείται. Η βλάστηση αδυνατίζει λόγω της υπερκαλλιέργειας, το χούμους ξεπλένεται. Το απροστάτευτο πια έδαφος υπερθερμαίνεται. Αλλά όταν το έδαφος έχει υψηλότερη θερμοκρασία από το νερό της βροχής δεν μπορεί να το απορροφήσει, κλείνει, σκληραίνει και το νερό κατρακυλά. Μαζεύεται σε μεγάλα ρέματα που κυλούν γρήγορα. Όπου υπάρχουν ακόμη επίπεδα με χούμους ή γόνιμη, εύφορη γη, την παρασύρει κι αυτή. Έτσι φτάνουμε στο μοιραίο πρόβλημα της διάβρωσης. Το νερό που κυλά γρήγορα γεμίζει ρυάκια και ποτάμια σε σύντομο χρόνο. Σε περίπτωση δυνατής βροχής πλημμυρίζουν και παρασύρουν μαζί τους πολύ υλικό από το έδαφος. Αλλά αυτό δεν μπορούν να το εναποθέσουν ξανά στο επόμενο ποταμάκι, γιατί το νερό δεν μπορεί πια να σχηματίσει μαιάνδρους, επειδή τα ποτάμια έχουν ευθυγραμμιστεί και οι όχθες έχουν επιπλέον οχυρωθεί. Η πολύτιμη γη, που είναι τόσο απαραίτητη, τώρα οδηγείται προς τα\n3 κάτω, στις εκβολές των ποταμών. Εκεί μαζεύονται και περνούν τις όχθες. Αυτό οδηγεί σε μεγάλες ζημιές, κυρίως στις πόλεις που βρίσκονται στις εκβολές των ποταμών. Στον μικρό κύκλο του νερού έχουμε ποτάμια που δεν έχουν πια καθαρό, πηγαίο νερό αλλά θολό, βρώμικο, βρόχινο νερό. Πουθενά δεν έχει το νερό το χρόνο να συγκεντρωθεί, να ηρεμήσει, να ωριμάσει και να εμπλουτιστεί με μέταλλα και πληροφορίες. Αν κοιτάξω στο χώρο και δω όλα αυτά τα νεαρά πρόσωπα, σκέφτομαι πως δεν υπάρχει σχεδόν κανένας νέος άνθρωπος στην Ευρώπη που να γνωρίζει ακόμη ρυάκια που να έχουν καθαρό, πηγαίο, νερό. Ο ΥΔΡΟΦΌΡΟΣ ΟΡΊΖΟΝΤΑΣ ΒΥΘΊΖΕΤΑΙ Όταν το νερό δεν μπορεί να εισχωρήσει στο σώμα της γης, λείπει από εκεί. Λόγω της ξηρασίας υποφέρει η ζωή στο έδαφος, οι μικροοργανισμοί αποσύρονται, η γονιμότητα της γης μειώνεται αισθητά, όλο και λιγότερα φυτά και είδη ζώων μπορούν να επιβιώσουν. Η ξηρασία και η έλλειψη βιοποικιλότητας είναι οι σημαντικότεροι παράγοντες για την ερημοποίηση. Ο υδροφόρος ορίζοντας βυθίζεται και μάλιστα παγκοσμίως και δραματικά. Η παγκόσμια παρακαταθήκη σε πόσιμο νερό φθίνει. Εδώ βρισκόμαστε μπροστά σε μια πραγματικότητα, που μας οδηγεί κατευθείαν σε σενάρια Αποκάλυψης, αν δεν καταφέρουμε να σταματήσουμε αυτή τη διαδικασία. Λόγω της καταβύθισης της στάθμης του υδροφόρου ορίζοντα δεν μπορεί να δημιουργηθεί πια αντίσταση στο έδαφος. Το αλμυρό νερό πιέζει ανεμπόδιστο στο εσωτερικό της γης, το έδαφος και οι βαθύτερες παρακαταθήκες γλυκού νερού γεμίζουν αλμυρό νερό. Το οικοσύστημα «αναποδογυρίζει», μια σχεδόν αμετάβλητη κατάσταση. Αυτή η διαδικασία βρίσκεται ήδη σε εξέλιξη σε πολλές παράκτιες περιοχές παγκοσμίως. Ακόμη και εδώ, στην Ιβηρική Χερσόνησο, σε πολλές περιοχές οι πηγές είναι ήδη αλμυρές. Αλλά τι εποχές θα έρθουν για την ανθρωπότητα, αν δεν υπάρχει πια πόσιμο νερό; Εδώ δεν πρέπει να αποστρέψουμε το πρόσωπο και να αφήσουμε να συμβεί κάτι που θα μπορούσε να αποτραπεί. Η γνώση υπάρχει, αυτό που μένει είναι μόνο να την εφαρμόσουμε. Γνωρίζουμε ότι: δεν νοείται έτσι η γη. Δεν νοείται έτσι η συμβίωση των ανθρώπων, ζώων και γης. Δεν νοείται έτσι η ζωή. Ο ΜΕΓΆΛΟΣ ΚΎΚΛΟΣ ΤΟΥ ΝΕΡΟΎ Ας κοιτάξουμε ξανά τη θεραπευτική εικόνα είναι η εικόνα του μεγάλου κύκλου του νερού: Η βροχή που πέφτει στη γη απορροφάται από ένα στρώμα χούμους, που τη ρουφά σαν σφουγγάρι. Δεν έχει περάσει πολύς καιρός από τότε που δημιουργήθηκε εδώ στην περιοχή της Tamera, ένα ζωντανό στρώμα εδάφους με χούμους, το οποίο κατά τόπους φτάνει το μισό μέτρο. Έτσι ήταν λίγο πολύ παντού στην Πορτογαλία και σε γενικές γραμμές σε όλη την Ευρώπη. Στο στρώμα αυτό από χούμους ριζώνουν φυτά και το σκιάζουν και ρουφούν το βρόχινο νερό πλήρως δίνοντάς του το χρόνο να διεισδύσει στα βαθύτερα στρώματα της γης και να γεμίσει το υπέδαφος με νερό. Έτσι δημιουργήθηκε ένα χορτάτο έδαφος ως αποθηκευτικό όργανο. Εκεί κάτω από τη γη, το νερό κείτεται σε διαφορετικά βάθη, κάποιες φορές για μακριά χρονική περίοδο. Γνωρίζουμε ελάχιστα τι συμβαίνει εκεί στο σκοτάδι με το νερό. Το θεωρώ ως το θηλυκό ή και το ψυχικό μέρος του κύκλου του νερού. Αυτό που μπορούμε να πούμε είναι ότι το νερό εκεί ωριμάζει, προσλαμβάνοντας μέταλλα και πληροφορίες. Αυτή η ικανότητα να προσλαμβάνει πληροφορίες και να τις αποθηκεύει, ανήκει στις πιο ουσιαστικές και μυστηριώδεις δυνάμεις του νερού. Στη χορτάτη γη το νερό κρυώνει σε διαφορετικά βάθη. Εκεί που είναι πιο κρύο, το συναντάμε ως ώριμο πηγαίο νερό στην επιφάνεια. Το νερό των πηγών έχει μεγάλη θεραπευτική δύναμη για τη γη και όλα τα δημιουργήματά της.\n4 Ρυάκια και ποτάμια, που διατρέχονται από νερά πηγών και επιτρέπουν αναλόγως σ αυτήν την ουσία να παλινδρομήσει, έχουν θεραπευτική δύναμη για τον τόπο. Το νερό ενεργοποιείται προσθετικά στο πέρασμα της διαδικασίας ροής του. Στις όχθες αυτών των ρυακιών και ποταμών δημιουργούνται σύνθετοι βιότοποι, στους οποίους αναπτύσσεται η ζωή. Το νερό στον μεγάλο κύκλο του νερού ρέει άμεσα και ομαλά. Η γη επιδρά ως αποκρουστήρας. Μπορεί να αποδεχθεί και μεγάλες ποσότητες νερού ξαφνικά, αλλά το παραδίδει ξανά σιγά σιγά. Έτσι εμποδίζονται οι πλημμύρες. Και συγχρόνως τα ρυάκια έχουν νερό σε όλη τη διάρκεια του χρόνου. Η ισορροπία έχει τεθεί ανάμεσα στους χειμερινούς μήνες, που είναι πλούσιοι σε βροχές και στην ξηρή, καλοκαιρινή περίοδο. Αυτό ισχύει κατά βάση σε όλες τις κλιματικές ζώνες. Ένας μεγάλος κύκλος του νερού, όπου το σώμα της γης αποδέχεται ξανά την πλήρη λειτουργία του, δημιουργεί παντού ισορροπία και σταθερότητα. ΘΕΡΑΠΕΊΑ ΤΗΣ ΦΎΣΗΣ ΜΈΣΩ ΤΩΝ «ΤΟΠΊΩΝ ΣΥΓΚΡΆΤΗΣΗΣ» Σήμερα, αυτό το σώμα της γης, το μητρικό έδαφος που είχε χούμους, έγινε άφαντο από την επιφάνεια της γης σε ένα μεγάλο ποσοστό. Η διαδικασία της διάβρωσης έχει γίνει τόσο γρήγορη και έχει πάρει το προβάδισμα σε μεγάλες επιφάνειες, ειδικά τις τελευταίες δεκαετίες, που μπορούμε να μιλάμε για παγκόσμια καταστροφή. Γι αυτό δεν μπορούμε να περιμένουμε να εξελίξουμε οικοσυστήματα που να δημιουργήσουν μετά από 30, 40 ή ακόμη περισσότερα χρόνια, ένα λεπτό στρώμα χούμους. Χρειαζόμαστε αυτό το εξισορροπιστικό αποτέλεσμα σφουγγαριού νωρίτερα. Για να ισορροπήσει ξανά ο κύκλος του νερού, έπρεπε να βρούμε κάτι που να μπορεί να απορροφηθεί το νερό από τη γη, παρόλο που λείπει το γόνιμο έδαφος. Έτσι δημιουργήθηκε η ιδέα των τόπων συγκράτησης. Τα τοπία συγκράτησης είναι συστήματα για την επαναδημιουργία του μεγάλου κύκλου του νερού, όπου εκεί που βρέχει να μπορεί να συγκρατηθεί το νερό (λατινικά retendete). Ένα τοπίο συγκράτησης συνίσταται από μια σειρά από χώρους συγκράτησης, που είναι συνδεδεμένοι μεταξύ τους (από τις μεγαλύτερες βάθρες έως τις μικρές λίμνες), στις οποίες μπορεί να συγκεντρωθεί το νερό της βροχής πίσω από ένα φράγμα από φυσικά υλικά. Οι χώροι συγκράτησης οι ίδιοι δεν φτιάχνονται από μπετόν ή πλαστικό, έτσι ώστε το νερό να μπορεί να διαχυθεί αργά αλλά σταθερά στο εσωτερικό της γης. Με τον όρο «τοπία συγκράτησης» συνδέεται και το σχέδιο θεραπείας της φύσης. Η δημιουργία τόπων συγκράτησης είναι μια ενεργή και αποτελεσματική απάντηση στην καταστροφή της φύσης. Στην Tamera έχουμε λάβει αυτή τη γνώση από τον ειδικό της permaculture, Sepp Holzer, από την Αυστρία, με τον οποίο συνεργαζόμαστε εντατικά εδώ και μερικά χρόνια. Δεν υπάρχει καμία περιοχή που να κατοικείται από ανθρώπους, που να μην είναι κατάλληλη για την ανέγερση των τοπίων συγκράτησης. Παντού, όπου σήμερα ενοχλούνται οικοσυστήματα και τοπία ή καταστρέφονται, μπορούν και θα πρέπει να δημιουργηθούν τοπία συγκράτησης, σε κάθε έδαφος, σε κάθε κλιματική ζώνη, σε κάθε πλαγιά και κυρίως σε περιοχές όπου η στάθμη του υδροφόρου ορίζοντα είναι χαμηλή. Σε αυτές τις περιοχές είναι ιδιαίτερα σημαντικά. Όσο περισσότερο πέφτει η στάθμη του υδροφόρου ορίζοντα σε μια περιοχή, τόσο πιο μακριά είναι τα διαστήματα ανάμεσα σε περιόδους βροχής και τόσο πιο απαραίτητη γίνεται η ανέγερση των τοπίων συγκράτησης. Αλλά και σε τροπικές περιοχές, πλούσιες σε βροχοπτώσεις, τα τοπία συγκράτησης είναι ένα μεγάλο βήμα προς τη θεραπεία. Αντικαθιστούν το ευαίσθητο στρώμα από χούμους, το οποίο μετά την αποψίλωση των τροπικών δασών, ξεπλένεται μερικές φορές εντελώς ακόμη και σε μια περίοδο βροχών. Και συμβάλλουν, λόγω της υψηλής ικανότητας να αποδέχονται μεγάλες ποσότητες νερού, στο να\n5 εμποδίζουν τις μοιραίες κατολισθήσεις, που προκαλούνται όλο και συχνότερα σήμερα, λόγω των δυνατών βροχοπτώσεων. Έτσι σώζουν άμεσα ανθρώπινες ζωές. Ίσως να υπάρχουν ακόμη κάποιες λίγες δασικές περιοχές στη γη όπου δεν είναι ακόμη απαραίτητο να δράσουμε διορθωτικά, γιατί υπάρχει ακόμη αρκετό χούμους. Αλλά αυτές είναι δυστυχώς σήμερα εξαιρέσεις. Ένα τοπίο συγκράτησης είναι μια θεραπευτική ώθηση, που χρειάζεται η γη και όλα τα δημιουργήματά της. Και πρέπει και μπορούν να δημιουργηθούν παντού, όπου οι άνθρωποι έχουν το θάρρος και τη δύναμη και φυσικά τη γνώση να τα φτιάξουν. Φυσικά, αυτό που χρειαζόμαστε τώρα είναι μια αποφασιστική δύναμη και ευθυγράμμιση. Για να φτιάξουμε τοπία συγκράτησης σ όλο τον κόσμο, χρειάζονται ειδικά μέρη εκπαίδευσης. Τα ονομάζουμε Πανεπιστήμια-μοντέλα. Εδώ θα διδάσκεται η γνώση σε θεωρία και πράξη για το πώς λειτουργούν τα τοπία συγκράτησης. Μέσω αυτών θα ξεκινήσει μια διαδικασία αλλαγής νοητικής στάσης, που φυσικά διαπερνά και άλλους τομείς της ανθρώπινης ζωής. Ένα τοπίο συγκράτησης μπορεί να λειτουργήσει επί μακρόν μόνο όταν η ατομική και κοινωνική ζωή εναρμονιστεί ξανά με τη φύση και με τις υψηλότερες τάξεις της δημιουργίας. Το πώς θα λειτουργούσε μια τέτοια εναρμόνιση σε ένα μοντέρνο επίπεδο, ποιες τεχνολογικές και κοινωνικές γνώσεις απαιτεί, όλα αυτά χρειάζεται να ερευνηθούν και να μαθευτούν (διδαχθούν) στα μοντέλα και να είναι διαθέσιμα για όλους τους ανθρώπους που αναζητούν αυτή τη γνώση. Η διαδικασία αλλαγής της νοητικής στάσης θα τελειοποιηθεί μόνο όταν δεν θα υπάρχει πια ούτε ένα ζωντανό πλάσμα στη γη που να μην έχει αρκετό νερό, τροφή και ανθρώπινη συμμετοχή. ΓΝΩΡΊΖΟΝΤΑΣ ΤΗ ΦΎΣΗ ΤΟΥ ΝΕΡΟΎ Το πρώτο βήμα της αλλαγής της νοητικής στάσης αρχίζει με το ίδιο το νερό. Ένας χώρος συγκράτησης δεν χρειάζεται να γίνει κατανοητός μόνο τεχνικά αλλά βρίσκεται εδώ και για τους νέους μηχανικούς ώστε να έρθουν πιο κοντά με τη φύση του νερού. Ένας χώρος συγκράτησης πρέπει να φτιαχτεί έτσι ώστε το νερό να μην μαζεύεται αλλά ακριβώς το αντίθετο, να μπορεί να κινηθεί σύμφωνα με τη φύση του. Το νερό δεν είναι απλώς ένα φυσικό ή χημικό στοιχείο, στο οποίο μπορεί να συμπεριφερθεί ο άνθρωπος ανάλογα με τις διαθέσεις του ή ακόμη και σύμφωνα με βιομηχανικούς όρους. Το νερό είναι ένας ζωντανός οργανισμός. Εμείς οι μοντέρνοι άνθρωποι θα πρέπει να μάθουμε να το κατανοούμε ξανά. Γι αυτόν το λόγο ο σχεδιασμός των τοπίων συγκράτησης δεν είναι τυχαίος. Παρατηρούμε το νερό: Πώς θέλει να κινηθεί; Τι είδους σχήματα προτιμά να κάνει στις όχθες; Ποια θερμοκρασία και ποιες διαφορές θερμοκρασίας επιθυμεί; Του αρέσουν τα κύματα ή όχι; Κάθε άποψη επηρεάζει την εργασία μας. Όπως και κάθε ζωντανός οργανισμός χρειάζεται και το νερό την ελευθερία να μπορεί να κινηθεί αναλόγως με τη φύση του. Το νερό θέλει να κυλήσει, να σχηματίσει δίνες, μαιάνδρους, να ταλαντευτεί. Τότε παραμένει ζωντανό και φρέσκο. Μέσω της κίνησης αυτοκαθαρίζεται. Ταυτοχρόνως μπορεί και να ηρεμήσει και έχει το χρόνο να βυθιστεί στα βαθύτερα στρώματα της γης. Υπάρχουν τρεις σημαντικές αρχές για τη δημιουργία ενός τέτοιου χώρου συγκράτησης: Η μακρύτερη πλευρά του χώρου συγκράτησης τοποθετείται όσο το δυνατό σύμφωνα με την κύρια κατεύθυνση των ανέμων. Ο άνεμος περνά τότε πάνω από μια μακριά επάνω επιφάνεια. Έτσι δημιουργούνται κύματα που φέρνουν οξυγόνο: το οξυγόνο είναι ένα σημαντικό στοιχείο για τον καθαρισμό του νερού. Ο άνεμος και τα κύματα μεταφέρουν τις βρωμιές στην επιφάνεια όπου και συγκρατούνται από τα υδροχαρή φυτά και τελικά αποδομούνται.\n6 Οι όχθες δεν ευθυγραμμίζονται και δεν οχυρώνονται ποτέ, αλλά χαράσσονται με τρόπο που να κυματίζουν μαιανδρικά με μέρη απότομα και επίπεδα, έτσι ώστε το νερό να μπορεί να περιστραφεί και να δημιουργήσει δίνες. Τουλάχιστον σε ένα μέρος από τις όχθες φυτεύονται υδροχαρή φυτά. Χαράσσονται ζώνες βαθιές και επίπεδες. Έτσι δημιουργούνται διάφορες θερμοκρασιακές ζώνες που φροντίζουν για μια υγιή θερμοδυναμική στο χώρο του νερού. Οι σκιώδεις επιφάνειες υποστηρίζουν αυτή τη διαδικασία. Έτσι ένα πλήθος υδρόβιων οργανισμών βρίσκουν τον κατάλληλο χώρο διαβίωσης. Το φράγμα ενός χώρου συγκράτησης αποτελείται αποκλειστικά από φυσικά υλικά, δεν χρησιμοποιείται ούτε μπετόν, ούτε πλαστικό. Το στρώμα της απόφραξης αποτελείται από όσο πιο λεπτό υλικό γίνεται ιδανικός είναι ο πηλός και το καλύτερο είναι να χρησιμοποιείται αυτός που σκάβεται από τις βαθύτερες ζώνες. Συνδέεται με ένα παχύ στρώμα του κατώτερου εδάφους, που κάποιες φορές βρίσκεται σε μερικά μέτρα βάθος. Το στρώμα της απόφραξης χτίζεται και δένεται στρώμα στρώμα με σκαλωσιές ή κυλίνδρους και λάσπη. Μετά επιχωματώνεται από έξω με ανάμικτα φυσικά υλικά από τη γη, με χούμους ή χώμα, καλύπτεται και τότε μπορεί να φυτευτεί και να πάρει μορφή. Λόγω του φυσικού τρόπου κατασκευής, οι χώροι συγκράτησης προσαρμόζονται στο τοπίο και δεν παραμένουν ξένο σώμα. Μετά από σύντομο χρονικό διάστημα αναπτύσσεται ξανά ζωή στις όχθες. Τα φυτά και κυρίως τα δέντρα παίρνουν ξανά το νερό από κάτω, όπως ανταποκρίνεται στη φύση τους. Και εμείς μπορούμε να μειώνουμε όλο και περισσότερο το τεχνητό πότισμα μέχρι να σταματήσουμε εντελώς να ποτίζουμε. ΟΙ ΒΟΗΘΗΤΙΚΈΣ ΔΥΝΆΜΕΙΣ Κατά την κατασκευή των χώρων συγκράτησης βρίσκονται στο πλευρό μας ένα πλήθος βοηθητικών δυνάμεων από το βασίλειο της φύσης. Οι νέοι μηχανικοί το γνωρίζουν, έρχονται σε επαφή με αυτές τις δυνάμεις και ζητούν τη βοήθειά τους. Είναι για παράδειγμα τα εκατομμύρια και δισεκατομμύρια των μικροοργανισμών που αρχίζουν αμέσως να εργάζονται, όταν αντιλαμβάνονται ότι θα υπάρχει νερό και πέραν της περιόδου των βροχών. Είναι οι καλύτεροι συνεργάτες μας. Οι περισσότεροι από αυτούς ζουν αόρατοι μέσα στη γη. Αυτά τα όντα αντιλαμβάνονται ότι εδώ θα λάβει χώρα μια εντατική θεραπευτική διαδικασία, για το καλό όλων. Είναι οι καλύτεροι συνεργάτες μας. Ίσως για μια μακριά περίοδο να μην βλέπουμε τις συνέπειες των πράξεών τους αλλά πρέπει να γνωρίζουμε ότι βρίσκονται εδώ και θα ξεκινήσουν πολύ σύντομα να εργάζονται. Ο Eike Braunroth, ένας ειδικός σε ό,τι αφορά τη συνεργασία με τη φύση, περιγράφει παραστατικά στο βιβλίο του, «Αρμονία με τα πλάσματα της φύσης», τι συμβαίνει όταν τα ζώα, που μέχρι τότε τα θεωρούσαμε βλαβερά και ζωύφια και τα πολεμούσαμε αναλόγως, τα ανακαλύπτουμε ως συνεργάτες. Γράφει για παράδειγμα, για τους γυμνοσάλιαγκες, τις ψείρες των φυτών, τους τυφλοπόντικες, τα πατατοσκαθάρια και τα τσιμπούρια: «Η μαζική τους είσοδος, ο αχαλίνωτος πολλαπλασιασμός τους, τα ατέλειωτα όργια φαγητού στον κήπο μου, η αντίστασή τους απέναντι στα κόλπα μου, μου άνοιξαν μια αίσθηση για μια διαφορετική ζωτική συνείδηση Σήμερα ζουν όλα μαζί μου στον κήπο την ανενόχλητη ύπαρξή τους. Μου έδειξαν για τι είναι ικανή η φύση: για την ανεπιφύλακτη φιλία!» Στο οικολογικό μας έργο στην Tamera συμπεριλαμβάνεται εντατικά αυτή η οπτική της συνεργασίας. Για παράδειγμα, τα πουλιά είναι αναγκαίοι συνεργάτες για τη δημιουργία του δάσους, γιατί κάποιοι σπόροι χρειάζεται να περάσουν από το στομάχι ενός πουλιού για να μπορέσουν να ανοίξουν και να βλαστήσουν. Εδώ ανοίγεται ένα πολύ ενδιαφέρον πεδίο για εργασία και έρευνα.\n7 Υπάρχουν και βοηθητικές δυνάμεις που μας είναι ακόμη σχετικά ξένοι: Από την Dyani Ywahoo, μια πνευματική δασκάλα από τους Ινδιάνους Τσερόκι της Βόρειας Αμερικής, έχουμε μάθει ότι οι κεραυνοί είναι ένας σημαντικός παράγοντας για την αναζωογόνηση αδύναμων εδαφών, όταν αυτά δροσίζονται αρκετά. Στο βιβλίο της «Στη φωτιά της σοφίας», γράφει: «Όταν οι υπόγειες παρακαταθήκες νερού τελειώνουν, δεν έλκουν πια την ηλεκτρική ενέργεια των κεραυνών. Η δραστηριότητα της καταιγίδας είναι ο παλμός, όπως και στο νευρικό σύστημα, ο παλμός είναι αυτός που δίνει ζωή στο σώμα. Όταν λοιπόν οι παρακαταθήκες νερού μειώνονται αυξητικά, υπάρχει όλο και λιγότερη ενέργεια για ανάπτυξη και ζωή. Οι κεραυνοί έχουν και άλλες, πιο λεπτές επιδράσεις». Ο Sepp Holzer ανακάλυψε επίσης τους κεραυνούς, ως βοηθητικές δυνάμεις και μάλιστα για την ανάπτυξη διαφορετικών ειδών μανιταριών. Βλέπουμε σε αυτά τα παραδείγματα να ξεδιπλώνεται μπροστά μας μια πολύ ενδιαφέρουσα ερευνητική εργασία. Με τη δημιουργία των τοπίων συγκράτησης ο άνθρωπος έρχεται ξανά σε συνεργασία με το πνεύμα της γης, το πνεύμα των φυτών, των ζώων και των ανθρώπων, που ζουν σ αυτόν τον χώρο ή θα πρέπει να ζήσουν. Πρόκειται λοιπόν, με την εγκατάσταση αυτών των συστημάτων όχι μόνο για μια τέχνη μηχανική, αλλά και για μια τέχνη της επαφής με τα ζωντανά πλάσματα και με την αναγνώριση, ότι εμείς οι άνθρωποι δεν είμαστε οι μόνοι που ζούμε σ αυτόν τον πλανήτη. Μας έχουν εμπιστευτεί τη δημιουργία για να την αντιληφθούμε και να τη φροντίζουμε. Αυτός είναι ο ρόλος τελικά, που ανήκει στον άνθρωπο για τη γη. Εδώ ανακαλείται μια αρχαία γνώση και μεταφέρεται στη σύγχρονη ζωή μας, την οποία γνώριζαν παλιότερα όλοι οι ιθαγενείς λαοί. ΤΑ ΤΟΠΊΑ ΣΥΓΚΡΆΤΗΣΗΣ ΣΤΗΝ TAMERA Το 2007 αρχίσαμε στην Tamera με την ανέγερση του πρώτου χώρου συγκράτησης. Η πρόταση ήρθε από τον Sepp Holzer, ο οποίος μας υποστηρίζει εδώ και μεγάλο χρονικό διάστημα στην οικολογική επάνοδο στη φύση και τη θεραπεία της περιοχής της Tamera. Πιστεύαμε μέχρι τότε ότι θα έπρεπε να ζήσουμε σε μια άνυδρη περιοχή. Όταν μας περιέγραψε τις διαστάσεις του πρώτου σχεδιαζόμενου χώρου συγκράτησης, ανεγέρθη το ερώτημα, πόσο διάστημα θα έπαιρνε μέχρι να γεμίσει νερό αυτή η μεγάλη τρύπα. Η «λίμνη 1», όπως την ονομάζουμε σήμερα, βρίσκεται στο κέντρο της περιοχής μας. Η προοπτική να βλέπουμε για χρόνια μια σκονισμένη μισο-άδεια λίμνη, δεν μας κινητοποιούσε ιδιαίτερα να περάσουμε από το πρώτο βήμα προς το σχεδιασμό ενός τοπίου συγκράτησης. Μετά είχαμε την ιδέα να δούμε κατάματα τον ετήσιο μέσο όρο των βροχοπτώσεων, με τον οποίο υπολογίζεται η λεκάνη απορροής αυτού του χώρου συγκράτησης. Με τη σκέψη μας γεμίσαμε το νερό σε δεξαμενές με περιεκτικότητα από ένα κυβικό μέτρο και τις βάλαμε στη σειρά, δίπλα δίπλα και φτάσαμε σε μήκος από την Tamera μέχρι σχεδόν χίλια χιλιόμετρα από την Βαρκελώνη! Αυτό αρκούσε για να μας πετάξει έξω από ένα σύστημα σκέψης που βασίζεται στη μιζέρια. Τον ίδιο χρόνο ξεκινήσαμε με την ανέγερση. Τον πρώτο χειμώνα γέμισε η λίμνη και το γειτονικό σώμα της γης κατά τα δύο τρίτα με νερό. Μετά τη δεύτερη περίοδο των βροχών γέμισαν ακόμη μερικά εκατοστά μέχρι το ανώτερο επίπεδο. Τον τρίτο χειμώνα έπεσε τόσο νερό που θα μπορούσαν να γεμίσουν μερικοί ακόμη τέτοιοι χώροι συγκράτησης. Σήμερα, μόνο 4 χρόνια μετά από την αρχή της ανέγερσης, είναι σαν να μην υπήρχε ποτέ κάτι διαφορετικό σ αυτή τη θέση, από έναν υδροβιότοπο. Πολλοί άνθρωποι, που επισκέπτονται την Tamera για πρώτη φορά, αρχικά δεν θέλουν να πιστέψουν ότι δεν πρόκειται για φυσική λίμνη. Στις όχθες υπάρχουν ταράτσες, όπου έχουμε φυτέψει «βρώσιμα τοπία» και μερικές\n8 χιλιάδες φρουτόδεντρα και θάμνους. Τα άγρια ζώα όπως οι βίδρες έχουν εποικίσει εκεί. Και τα πουλιά επέστρεψαν: εντωμεταξύ έχουμε 93 διαφορετικά είδη πουλιών στην Tamera, μερικά από αυτά είναι σπάνια είδη, που συναντούμε μόνο σε υδροβιότοπους. Ήδη από τον πρώτο χρόνο δημιουργήθηκε μια νέα πηγή στην περιοχή μας, η οποία τρέχει συνεχώς από τότε, καθ όλη τη διάρκεια του έτους. Η ανέγερση της «λίμνης 1» ήταν μόνο η αρχή. Από τότε εγκαταστήσαμε διάφορους χώρους συγκράτησης. Το 2011 θέλουμε να ξεκινήσουμε με έναν χώρο συγκράτησης που θα μπορεί να έχει τρεις φορές μεγαλύτερη δυνατότητα σε περιεκτικότητα νερού από τη «Λίμνη 1». Έτσι θα δημιουργηθεί το πέρασμα από μια περιοχή με πολύ νερό σε μια που είναι ένα τοπίο συγκράτησης: Αυτή θα είναι σε θέση τότε να απορροφήσει πλήρως τη βροχή ενός μέσου χειμώνα. Θα δημιουργηθούν διάφορες άλλες πηγές και φυσικά θα ανέβει η στάθμη του υπόγειου υδροφόρου ορίζοντα, δηλαδή θα σταματήσει να βυθίζεται. Ένα τοπίο συγκράτησης τελειώνει όταν δεν υπάρχει βρόχινο νερό που να χάνεται στην περιοχή αλλά όλα τα νερά τρέχουν από τις πηγές. Αυτός ο μεγάλος χώρος συγκράτησης θα γίνει στο υψηλότερο σημείο. Έτσι θα υπάρχει αρκετή πίεση νερού για να διευθετηθεί η υδροδότηση σε όλη την περιοχή μας (όσο ακόμη τη χρειαζόμαστε), χωρίς να χρειάζεται να χρησιμοποιήσουμε επιπρόσθετη ενέργεια για αντλίες. Με το νερό από αυτό το χώρο συγκράτησης του βρίσκεται στο υψηλότερο σημείο, θα μπορούμε να συγκρατήσουμε τη στάθμη του νερού των επόμενων χώρων συγκράτησης σε όλη τη διάρκεια του χρόνου σχεδόν αναλλοίωτο. Θέλουμε να δείξουμε εδώ στην Tamera ένα μοντέλο, όπως θα μπορούσε να είναι παντού στο Alentejo και κατά βάση παντού στον κόσμο. Χωρίς νερό δεν υπάρχει ζωή. Ειπωμένο θετικά σημαίνει: Με το νερό υπάρχει ζωή. Μπορούμε όλο και περισσότερο να έρθουμε σε θέση να δούμε την εικόνα και να φροντίσουμε να δημιουργηθεί μπροστά στα μάτια μας, όταν ρωτάμε τον εαυτό μας: Πώς θα ήταν να ζούσαμε με το νερό και όχι χωρίς νερό; Πόσο γρήγορα ερχόμαστε σε εικόνες παραδείσου και πόσο γρήγορα μπορούμε να βγούμε από τον μίζερο τρόπο σκέψης σε όλα τα επίπεδα! Θα ήθελα να κλείσω με ένα απόσπασμα από τον Victor Schauberger. Προέρχεται από ένα δοκίμιο που έγραψε το 1934 («Η φύση του νερού»): «Όλα δημιουργήθηκαν από το νερό. Κατά συνέπεια το νερό είναι η συμπαντική πρώτη ύλη κάθε πολιτισμού ή το θεμέλιο κάθε σωματικής και πνευματικής ανάπτυξης. Η αποκάλυψη του μυστικού του νερού είναι το τέλος κάθε είδους κερδοσκοπίας ή υπολογισμού με όλα τα εκφύματά τους, όπως ο πόλεμος, το μίσος, ο φθόνος, η μισαλλοδοξία και η διχόνοια σε κάθε μορφή και κάθε είδους. Αυτή η τέλεια ανακάλυψη του νερού σημαίνει επιπλέον το τέλος του μονοπωλίου, με την πιο αληθινή σημασία της λέξης, το τέλος κάθε κυριαρχίας και η αρχή ενός σοσιαλισμού μέσω της διαμόρφωσης του ατομικισμού στην πιο πλήρη μορφή. Αν καταφέρουμε ν αποκαλύψουμε το μυστικό του νερού, πώς μπορεί να δημιουργηθεί νερό, τότε θα είναι δυνατό να κατασκευάσουμε κάθε είδους ποιότητα νερού, σε όποιο μέρος θέλουμε και μετά θα είναι κανείς σε θέση να κάνει ξανά γόνιμες τεράστιες ερημικές εκτάσεις και τότε η τιμή πώλησης της τροφής και κατά συνέπεια η αξία πώλησης των μηχανών θα πέσει σε τέτοιο ελάχιστο που δεν θα αξίζει πια να κερδοσκοπεί κανείς με αυτά». Σας παρακαλώ όλους να δείτε αυτό το όραμα. Σας παρακαλώ να δείτε, πώς είναι φτιαγμένος ο άνθρωπος, ποιος είναι ο σκοπός του ανθρώπου και ποιο ρόλο παίζουν σ αυτό η δημιουργία των μοντέλων. Ένας άνθρωπος που ξαναπαίρνει στα χέρια του τα ανθρώπινα δικαιώματα, θα αναλάβει και το δικαίωμα του νερού, όπως πρότεινε ο Evo Morales και θα\n9 έρθει σε συνεργασία με τη φύση και τα πλάσματά της. Όταν έχουμε βρει ξανά μέσα μας αυτήν την εικόνα της επανασύνδεσης με τη φύση τότε αρχίζουμε να κατανοούμε τη φράση: «Νερό, ενέργεια και τροφή βρίσκονται στη διαθεσιμότητα όλης της ανθρωπότητας, δωρεάν». Έτσι είναι η ζωή. Ευχαριστώ για την ακρόαση. Για τον συγγραφέα: Bernd Walter Mueller Γεννήθηκε το 1962 στην Κολωνία της Γερμανίας, φυσιοδίφης, ειδικός στην ανοικοδόμηση τοπίων νερού και στην πολυκαλλιέργεια, ραβδοσκόπος. Από το 2007 συνεργάτης της Ταμέρα και σε εντατική συνεργασία με τον Sepp Holzer. Ο Bernd Müller συντονίζει σήμερα τον τομέα της οικολογίας στην Ταμέρα και είναι δάσκαλος στο παγκόσμιο campus, ένα διεθνές σχολείο για τους εργάτες της ειρήνης. Το 1968 διέκοψε τις σπουδές του ως κατασκευαστή μηχανών, επειδή δεν βρήκε την απάντηση που έψαχνε στην πατροπαράδοτη λειτουργία του Πανεπιστημίου. Ανεξαρτοποιήθηκε, διηύθυνε ένα κατάστημα με βιολογικά προιόντα, εργαζόταν στην αρχιτεκτονική τοπίων και αργότερα στη μεγάλη φροντίδα δέντρων. Το 1989 μετακόμισε στην Ισπανία και διαχειρίστηκε ένα βιολογικό αγρόκτημα στο βουνό στη Σιέρρα Νεβάδα. Εκεί βρήκε την απαραίτητη ησυχία για να μελετήσει φυσικές διεργασίες μέσα από εντατική παρατήρηση. Ανακάλυπτε επιπλέον μια νέα, λεπτή δυνατότητα στη συνεργασία ανθρώπου και φύσης. Τις επιγνώσεις που απόκτησε σ αυτήν την μελέτη, εφαρμόζει σήμερα στην πράξη, στην ανοικοδόμηση οικολογικών μοντέλων για τη θεραπεία των τοπίων και την αναβλάστηση της γης.\nΤΟ ΜΥΣΤΙΚΟ ΤΟΥ ΝΕΡΟΥ ΩΣ ΑΠΑΡΑΙΤΗΤΟ ΣΥΣΤΑΤΙΚΟ ΤΗΣ ΝΕΑΣ ΓΗΣ Θεραπεία της κυκλοφορίας του νερού με τη δημιουργία των τοπίων συγκράτησης. Ελεύθερος λόγος από τον Bernd Walter Mueller, 2011 Μετάφραση από τα


ΗΠΑ και Ηνωμένο Βασίλειο κατηγορούν τη Ρωσία για κυβερνοεκστρατεία\nΠαρασκευή, 02 Ιουλίου 2021 23:16\nΟι υπηρεσίες πληροφοριών των ΗΠΑ και του Ηνωμένου Βασιλείου υποστηρίζουν ότι Ρώσοι χάκερ βρίσκονται πίσω από μια συνεχιζόμενη κυβερνοεκστρατεία για την υποκλοπή emails και άλλων πληροφοριών, μεταξύ άλλων και από κοινοβούλια.\nΗ συγκεκριμένη εκστρατεία φαίνετα να εστιάζει στις ΗΠΑ και την Ευρώπη, και οι στόχοι ανά τον κόσμο φαίνονται να είναι εκατοντάδες, μεταξύ των οποίων και πολιτικά κόμματα. Η συγκεκριμένη ομάδα φέρεται να βρίσκεται πίσω και από την υποκλοπή και διαρροή emails των Δημοκρατικών κατά τη διάρκεια των προεδρικών εκλογών του 2016 στις ΗΠΑ.\nΟι ΗΠΑ λένε ότι η ομάδα αυτή υπάγεται στη GRU και συνδέεται με την αποκαλούμενη Fancy Bear, APT28 ή Strontium.\nΈνας από τους πρόσφατους στόχους ήταν το νορβηγικό κοινοβούλιο το καλοκαίρι του 2020. Η Microsoft έχει πει στο παρελθόν ότι η ίδια εκστρατεία στόχευε οργανισμούς στις ΗΠΑ και στο Ηνωμένο Βασίλειο που εμπλέκονταν άμεσα σε εκλογές.\nΗ εκστρατεία αυτή φέρεται να είχε αρχίσει στα μέσα του 2019 και είναι «σχεδόν βέβαιο» πως συνεχίζεται. Κυρίως έχει εστιάσει σε οργανισμούς που χρησιμοποιούν υπηρεσίες του Microsoft Office 365, μα έχουν στοχευθεί και πάροχοι άλλων υπηρεσιών.\nΗ NSA, η Cybersecurity and Infrastructure Security Agency, το FBI και το National Cyber Security Centre του Ηνωμένου Βασιλείου έχουν δημοσιεύσει κοινή σύσταση στην οποία κατηγορούν τη Μονάδα 26165 της Ρωσικής GRU ότι είναι πίσω από αυτό που χαρακτηρίζουν ως παγκόσμιας κλίμακας εκστρατείας για την παραβίαση «περιβαλλόντων cloud και επιχειρήσεων».\nΟι επιθέσεις δεν φαίνονται να είναι ιδιαίτερα πολύπλοκου χαρακτήρα, με τους χάκερ να χρησιμοποιούν πολλαπλές προσπάθειες να κάνουν log in με διαφορετικούς κωδικούς για να προσπαθήσουν να αποκτήσουν πρόσβαση σε συστήματα. Φέρονται να έχουν χρησιμοποιήσει ειδικό λογισμικό για να κλιμακώσουν αυτές τις προσπάθειες και VPN και Tor για να αποκρύψουν τις δραστηριότητές τους.\nΌταν εισέλθουν, λέγεται πως υποκλέπτουν δεδομένα, περιλαμβανομένων emails, καθώς και περαιτέρω πληροφορίες log in για να διεισδύσουν βαθύτερα.\nΔΙΑΔΙΚΤΥΟ ΡΩΣΙΑ Μ. ΒΡΕΤΑΝΙΑ ΗΠΑ


EL - "Μόνος στο Σπίτι": Η απίστευτη λεπτομέρεια για τα γυρίσματα που δεν ήξερε κανείς!\n“Μόνος στο Σπίτι”: Η απίστευτη λεπτομέρεια για τα γυρίσματα που δεν ήξερε κανείς!\nΑυτό σίγουρα δεν το είχατε ακούσει\nΤο Μόνος στο Σπίτι είναι κατά γενική ομολογία μία από τις πιο διάσημες ταινίες που κυκλοφόρησαν ποτέ. Ήταν μία κωμωδία που είχε κάτι το διαφορετικό. Συνδύαζε το πνεύμα των Χριστουγέννων -που όλοι λατρεύουμε-, πολύ χιούμορ και ένα cast ηθοποιών που ήταν ακριβώς ό,τι χρειαζόταν η ταινία για να απογειωθεί.\nΣυνήθως, για τα γυρίσματα μίας ταινίας, βέβαια, η παραγωγή νοικιάζει χώρους ή φτιάχνει δικά της σκηνικά. Για τη συγκεκριμένη, συνέβη κάτι διαφορετικό. Το χαρακτηριστικό σπίτι που είδαμε να εκτυλίσσονται τα γεγονότα δεν ήταν άδειο. Μία οικογένεια έμενε ακόμα και κατά τη διάρκεια του γυρίσματος.\nΗ Laura Abendshien ήταν 6 ετών τότε και έμενε με την οικογένειά της εκεί. Τώρα, στην ηλικία των 36 ετών, εμφανίστηκε στο This Morning και διηγήθηκε την εμπειρία της.\n«Μείναμε στο σπίτι σχεδόν καθ’ όλη την περίοδο, που ήταν περίπου τέσσερις με πέντε μήνες. Για να αποφύγουμε να εμφανιστούμε στο γυαλί, έπρεπε να μπουσουλάμε γύρω από τη γραμμή του παραθύρου από δωμάτιο σε δωμάτιο»\n«Θα περνούσαν χρόνο στο σπίτι όταν δεν έκαναν γυρίσματα. Ο Macauley Culkin χρησιμοποιούσε το δωμάτιό μου για να διαβάσει με τον δάσκαλό του και ο αδερφός του -Keiran-, δεν έκανε τόση ώρα γυρίσματα, οπότε απλώς θα καθόταν στο δωμάτιό μου»\n«Είδαμε ότι κάτι ιδιαίτερο συνέβαινε, αλλά δεν περιμέναμε πόσο πολύ θα ήταν»\n«Ήταν πολύ εξωπραγματικό όταν η ταινία κυκλοφόρησε και ξαφνικά είναι η εορταστική σεζόν το 1990 και υπάρχει μία ατελείωτη σειρά αυτοκινήτων και ανθρώπων που θέλουν να δουν το σπίτι και να τραβήξουν φωτογραφίες και αυτό ήταν κάτι πολύ νέο για εμάς. Αλλά, αρχίσαμε να το αγαπάμε και μοιραστήκαμε τη μαγεία της ταινίας»\nPrevΠροηγούμενο ΆρθροStealth μαχητικά και «σμήνη» αυτόνομων drones θέλει να φτιάξει η Ιαπωνία!\nΕπόμενο Άρθρο8 γιατροσόφια της γιαγιάς που όντως “πιάνουν”!Next


Τι σημαίνει αν ο αριστερός όρχεις πονάει μετά από μια χειρουργική επέμβαση - Από τη θεραπεία 2021\nΗ τροξεβαζίνη είναι ένα φαρμακευτικό προϊόν που έχει σχεδιαστεί για την καταπολέμηση ασθενειών φλεβικών αγγείων. Το φάρμακο αντιμετωπίζει καλά το οίδημα και τη φλεγμονή των κάτω άκρων....\nΗ τιμή είναι χαμηλότερη. Και ποιότητα; Τα λάθη μου με το μέγεθος. Έχω αγοράσει από καιρό πλεκτά κάλτσες Sigvaris, καθώς οι κιρσοί είναι κληρονομικότητα και αυτό είναι για τη ζωή....\nΟι κιρσοί είναι μια κατηγορία ασθενειών, η οποία θα πρέπει να ανταποκρίνεται πολύ στην επιλογή των περιστασιακών παπουτσιών.\nΚολονοσκόπηση στην πράξη: μια ιστορία από την ανατροφοδότηση της ζωής και του ασθενούς\nΤα προβλήματα με τα έντερα στον άνθρωπο είναι τόσο συνηθισμένα, ώστε οι ειδικοί συχνά περιορίζονται στην απλή εξέταση των δακτύλων και την αμφισβήτηση των ασθενών - έτσι η συμπτωματολογία διαφέρει ανάλογα με την ασθένεια.


H&M: Αν είσαι plus size αυτό είναι το μαύρο belted coat που δεν θα βγάλεις από πάνω σου! - TRENDS - Youweekly\nΚοστίζει μόνο 29,99!\nTRENDS 24.01.2020 11:57\nΕίσαι plus size και θες να αγοράσεις ένα παλτό για τις χειμερινές ημέρες αλλά και νύχτες; Στα καταστήματα H&M βρήκαμε το απόλυτο belted coat! Στο υπογράφουμε πως δεν θα το βγάλεις από πάνω σου!\nΕκτός από το ότι είναι υπέροχο είναι και άκρως οικονομικό!\nΕίναι στο μήκος που πρέπει να είναι για να μπορείς να το φορέσεις εκτός από το τζιν σου και με το φόρεμά σου ή ακόμα και μια φούστα!\nH&M+ Belted coat\nΕπίσης, για να ολοκληρωθεί το outfit σου βρήκαμε μια τέλεια τσάντα μαύρη από τα ίδια καταστήματα!\nH&M: Αυτή η μαύρη τσάντα θα γίνει η νέα σου λατρεία! Κοστίζει λιγότερο από 15 ευρώ!


Εβίτα Γκάγκα - Ψυχολόγος Βόλος MSc Ειδική Εκπαίδευση- Εκ. Συστημική Ψυχοθεραπεύτρια\nΣας καλωσορίζω! Ονομάζομαι Γκάγκα Εβίτα. Διαβάζοντας λίγα λόγια για την εκπαίδευση και την επαγγελματική μου εμπειρία είναι ένα σημαντικό βήμα για να ξεκινήσουμε την πρώτη μας γνωριμία!\nΆγχος, κρίσεις πανικού, δυσκολίες στις σχέσεις, συναισθηματικές δυσκολίες, κατάθλιψη, θέματα αυτοπεποίθησης, διατροφικές διαταραχές, ψυχοσωματικά συμπτώματα είναι μερικά από τα θέματα που μπορεί να απασχολούν κάποιον που θα αναζητήσει ατομική ψυχοθεραπεία.\nΟι αλλαγές του σώματος, οι συνεχείς ανακατατάξεις, οι νέες εμπειρίες, το άγχος της σχολικής επίδοσης, η επιλογή επαγγελματικού προσανατολισμού, οι δυσκολίες στην οικογένεια, ενδέχεται να προκαλέσουν ένταση, δυσφορία κι ένα αίσθημα ματαίωσης στον έφηβο, καθώς και την αίσθηση πως “κανείς δεν τον καταλαβαίνει”.\nΗ θεραπευτική παρέμβαση στα παιδιά και στους εφήβους με διαταραχή αυτιστικού φάσματος (ΔΑΦ), είναι εξατομικευμένη και σχεδιάζεται με μεγάλη προσοχή, έπειτα από την λεπτομερή αξιολόγηση των αναγκών του παιδιού και της οικογένειας.\nΣτη θεραπεία ζεύγους το ζευγάρι, συνήθως, πραγματοποιεί συνεδρίες μαζί και ενδεχομένως, συμπληρωματικά και κάποιες ξεχωριστά. Τα θέματα που τους απασχολούν, ποικίλουν: θέματα επικοινωνίας, εξωσυζυγικές σχέσεις, σεξουαλικά προβλήματα, παρεμβατικότητα συγγενών, θέματα εξουσίας, περιστατικά ζήλιας, συγκρούσεις σχετικά με την ανατροφή των παιδιών.\nΗ οικογένεια αποτελεί ένα ζωντανό σύστημα ανθρώπινων σχέσεων που εξελίσσεται διαρκώς. Τα μέλη της βρίσκονται σε συνεχή αλληπεπίδραση, δρουν ως μια ομάδα στην οποία μια συμπεριφορά ενός μέλους επηρεάζει και επηρεάζεται από ολόκληρη την οικογένεια.


Basketblog.gr | Β' Εθνική | Β' Εθνική | Επιστροφή… Μαγκουνή!\nΟι διοικούντες το Τμήμα Μπάσκετ της ΑΕΚ επιμένουν στην πολιτική των χαμηλών τόνων και το αποδεικνύουν στην πράξη. Με εξαίρεση την δικαιολογημένη αντίδραση των υπε\n01.03.2013 12:01 /\nΟι διοικούντες το Τμήμα Μπάσκετ της ΑΕΚ επιμένουν στην πολιτική των χαμηλών τόνων και το αποδεικνύουν στην πράξη. Με εξαίρεση την δικαιολογημένη αντίδραση των υπευθύνων της μετά το ματς με Ψυχικό για την διαιτησία του Ζακεστίδη, σε άλλες περιπτώσεις, ακόμη κι αν αδικήθηκαν, σιώπησαν. Προβληματίζονται όμως. Δεν αδιαφορούν…\nΠάντως, εν προκειμένω για την κυριακάτικη αναμέτρηση με τη Νήαρ Ηστ, όπου η ΑΕΚ είναι βεβαίως το αδιαφιλονίκητο φαβορί, έχει ενδιαφέρον το διαιτητικό δίδυμο. Στην Ζωφριά "επιστρέφει" ένας Μαγκουνής, λοιπόν, αλλά δεν είναι ο Σπύρος. Είναι ο Νίκος Μαγκουνής. Πρόκειται για τον 28χρονο αδελφό του πρώην σπουδαίου αθλητή της ΑΕΚ, ο οποίος σφυρίζει για πρώτη φορά σε αγώνα της ανδρικής ομάδας της "Ένωσης". Ο Μαγκουνής έχει διευθύνει πολλάκις με επιτυχία αναμετρήσεις των Παίδων και των Εφήβων της ΑΕΚ κατά το παρελθόν.\nΠρώτος διαιτητής θα είναι ο 38χρονος δικηγόρος Λευτέρης Παπαγιαννόπουλος. Kαι οι δύο ρέφερι ανήκουν στον Σύνδεσμο Αττικής.\nΑΕΚ, Ζωφριά, Νήαρ Ηστ, Σπύρος Μαγκουνής\nΙωνικός Ν.Φ.: Συνεχίζει με Ζάχο και τη νέα χρονιά\nΔούκας: Ανανέωσε όλους τους προπονητές για τη νέα χρονιά\nΓΑΣ Κομοτηνή: Aυτός είναι ο αντικαταστάτης του Λεμονίδη


Παλικάρι ο... εναπομείνας Πάμισος, έχασε με αυτογκόλ 0-2 από την μέτρια Καλαμάτα! (photos) | Sportstonoto\nΠαλικάρι ο… εναπομείνας Πάμισος, έχασε με αυτογκόλ 0-2 από την μέτρια Καλαμάτα! (photos)\nΗ φάση του 0-2. Σέντρα Λαθύρης από αριστερά στο 84’ σουτ Μαρτίνεθ η μπάλα στο δοκάρι και στην συνέχεια από την πλάτη του Μάραντου θα καταλήξει στα δίχτυα του Παμίσου 0-2...\nΠραγματικό και γενναίο παλικάρι νησιώτικο ο Πάμισος, ο… εναπομείνας Πάμισος του σπουδαίου Μιχάλη Φασουλή, πάλεψε στα ίσα τη μεγάλη Μαύρη Θύελλα και έχασε με γκολ του Μίνγκα στο 24′ και με αυτογκόλ του Μάραντου στο 84′, 0-2 από την μέτρια Καλαμάτα, πριν λίγο στο “νησί”, στο… δεύτερο μέρος του χθεσινού 0-0, των πρώτων 22′ λεπτών της Μεσσήνης!\nΜόλις λοιπόν στο 2′ σημερινό λεπτό του αγώνα – δείτε ξανά το LIVE του Sportstonoto.gr – και 24′ στο…σύνολο, ο Μίνγκας έβγαλε για τον Φουάση, αυτός γύρισε για το Πινδώνη που εξ’ επαφής δεν μπόρεσε να νικήσει τον Καπατσώρη και ο Μίνγκας από κοντά έστειλε την μπάλα με σουτ στα δίχτυα (0-1), ένα γκολ που προκάλεσε όμως την αντίδραση των γηπεδούχων και του Μιχάλη Φασουλή, καθώς θεωρεί πως ο σκόρερ ήταν σε θέση οφσάιντ!\nΣτο 39′ σε κόρνερ του Φουάση, κεφαλιά Αλιατίδη και έδιωξε σωτήρια με το κεφάλι πάνω στη γραμμή ο Μάραντος. Πολύ μεγάλη ευκαιρία αυτή για την Καλαμάτα, για να κάνει εκεί το 0-2 και να τελειώσει το παιχνίδι νωρίς για την ομάδα του Γιάννη Χριστόπουλου.\nΣτο 51′, είχαμε μία ακόμη καλή ευκαιρία για τη Μαύρη Θύελλα, όταν ο Μαστραντωνάκης σέντραρε στο β’ δοκάρι για τον Μάρκοβιτς που ανενόχλητος έστειλε με κεφαλιά την μπάλα… άουτ. Σίγουρα θέλει ακόμη παιχνίδια ο Σέρβος επιθετικός της Καλαμάτας στα πόδια του. Αντίθετα ο Μαρτίνες δείχνει πιο έτοιμος.\nΣτο 58′ ο Πάμισος βγήκε γρήγορα στην αντεπίθεση με 3 παίκτες έναντι 2 της Καλαμάτας, αλλά ο Παπαδόπουλος υποδείχθηκε σε θέση οφσάιντ, έπειτα από πάσα του Νινιού και ενώ περίμενε μόνος του ο Ρήγας. Φωνάζει και εδώ ο Φασουλής…\nΣτο 70′ είχαμε διπλή ευκαιρία για την Καλαμάτα. Ο Φουάσης σούταρε ο Καπατσώρης απέκρουσε πολύ δύσκολα και στην εξέλιξη της φάσης ο Μαρτίνες σούταρε… λίγο άουτ. Καλή φάση και αυτή για τους “καλαματιανούς”.\nΚαι φτάσαμε στο 80, όταν είχαμε ανάποδο ψαλίδι του Μωράκη, η μπάλα στην αγκαλιά του Κασωτάκη, μία πολύ καλή στιγμή ξανά εδώ για τους γηπεδούχους, που είχαν σήμερα να αναφέρουμε και την συμπαράσταση του κόσμου τους, καθώς το γήπεδο της Μεσσήνης είχε περίπου 500, ίσως και περισσότερους φιλάθλους, ανάμεσά τους βέβαια και πολλοί φίλοι και οπαδοί της Μαύρης Θύελλας.\nΚαι στο 84′,ο Λαθύρης σέντραρε ξανά στο β’ δοκάρι για τον Μαρτίνες που έπιασε το σουτ η μπάλα χτύπησε στο οριζόντιο δοκάρι και στη συνέχεια στο… Μάραντο και κατέληξε στα δίχτυα και έτσι η Καλαμάτα κάνει το 0-2. με αυτογκόλ δηλαδή του πολύ καλού όμως σήμερα νεαρού Μάραντου… Και κάπου εκεί, τελείωσε ουσιαστικά και ο αγώνας σήμερα στο Δημοτικό Στάδιο της Μεσσήνης!\nO Φωκάς από την Πάτρα σφύριξε τον αγώνα, με βοηθούς τους , Οικονόμου, Ανδριανός (Αχαϊας, όλοι τους). Αυτοί ήταν και σήμερα οι διαιτητές και παρατηρητής τους, ο Διονύσιος Γιαννόπουλος από την ΕΠΣ Ηλείας. Όπως γράψαμε αι σε προηγούμενο ρεπορτάζ μας, η ΕΠΣΜ έπρεπε να είχε προνοήσει και να ορίσει διαιτητές από την Μεσσηνία. Όπως γίνεται ας πούμε στην Ηλεία, όταν παίζουν μεταξύ τους ομάδες από την όμορο της Μεσσηνίας αυτόν νομό, οπότε τα έξοδα για τον Πάμισο αυτές τις δύο ημέρες θα ήταν περίπου 70% μικρότερα. Πάντως οι γηεδούχοι, χθες και… σήμερα έχουν πολλά παράπονα για τους διαιτητές τους αγώνα, όπως και προαναφέραμε.\nΠΑΜΙΣΟΣ: Καπατσώρης, Αριστομενόπουλος, Μάραντος, Φιλόπουλος, Κατσιβαρδέας, Μωράκης, Βλάχος, Ρήγας, Νινιός (88′ λ.τρ. Μουλαβασίλης), Ηλιόπουλος (93′ Οικονομόπουλος), Παπαδόπουλος (73′ Χαρλέπας).\nΚΑΛΑΜΑΤΑ: Κασωτάκης, Τσόπελας (94′ ,Τάμπας) Ψάνης, Βοσκόπουλος, Αλιατίδης, Ζαχαρόπουλος, Φουάσης (90′ Ζελέκου), Πινδώνης, Μάρκοβιτς, Μίνγκας, (72′ Λαθύρης) Μαστραντωνάκης (60′ λ. τρ. Μαρτίνες).\nRelated TopicsFeaturedΓ' Εθνική - 8ος όμιλοςΚαλαμάταΜαύρη ΘύελάΠάμισοςΠάμισος - Καλαμάτα 0-2\nγελαει ο κοσμος με το δημιουργημα της καλαματας. αυτη η ομαδα ειναι το πολυ μετρια. δεν υπαρχει πιθανοτητα να βγει πρωτη και θα φανει πολυ συντομα αυτο. η καλαματα θελει διοικουντες και προεδρους με πολλα γκατς και οχι δημοσιοσχεσιτες και τσαμπα μαγκες τσαμπουκαδες των μεζεδων και αλλον λαμογιστικων καταστασεων. ενας προεδρος μιας τοσο μεγαλης ομαδας πρεπει να ειναι αγαπητος και αποδεκτος απο ολους σχεδον (β.λ σταυρο παπαδοπουλο) και οχι αντιπαθης στο συνολο. ο νοων νοειτο.\nΝα μας πει…ο Πάμισος πως διοικείται ..μια ομάδα,χααααααααααααααα Πολύ κόμπλεξ έχετε έναντι της Μαύρης Θύελλας,θα σας περάσει..δεν είναι τίποτα,του χρόνου ντέρμπυ με τον Ολυμπιακό Ανάληψης..Είναι διπλός…ο πονος σας..διότι χαρακτηρίζεται..μέτρια την ομάδα.αλλα δυστυχώς..για εσάς..είναι πρώτη…αήττητη..όλο νίκες..και μηδέν παθητικό στην άμυνα.Θα κατακτήσει το πρωτάθλημα με δέκα/10/πόντους τουλάχιστον διάφορα.Τωρα που είναι νωρίς…καταστρώσετε τα πλάνα σας..για το τοπικό…Άντε γεια..και βάλτε μυαλό….\nΠρος το παρόν αυτή η “το πολύ μέτρια” ομάδα κύριε φούκο, είναι η μοναδική που έχει 8×8 και μηδέν παθητικό.\nΚαι με πολλά προβλήματα τραυματισμών τα έχει καταφέρει μια χαρά.\nΜε ένα φορ το Γενάρη θα πάρει το πρωτάθλημα χαλαρά.


Ψηφίσατε ΣΥΡΙΖΑ; Φέρτε 8 εκατ. ευρώ | Άρθρα | Ελευθεροτυπία\nΜΕΘΟΔΕΥΜΕΝΗ ΕΠΙΘΕΣΗ ΚΑΤΑΓΓΕΛΛΕΙ Ο ΝΕΟΣ ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ, Θ. ΓΑΛΙΑΤΣΑΤΟΣ\n* Ζητούν χρήματα για έργα που έπρεπε να είχαν ολοκληρωθεί το 2006! * Δέσμευσαν χρήματα των σεισμοπαθών του Ληξουρίου!\nΗ κυβέρνηση εκδικείται με απαιτήσεις ύψους 8 εκατ. ευρώ τους κατοίκους της Περιφέρειας Ιονίων Νήσων, που τόλμησαν να εκλέξουν νέο περιφερειάρχη τον υποψήφιο του ΣΥΡΙΖΑ.\nΤο ΥΠΕΚΑ μετέφερε στην περιφέρεια τα έξοδα συντήρησης -εννοείται χωρίς τους πόρους- της γέφυρας της Λευκάδας Μεθοδευμένη επίθεση εις βάρος του, αλλά κυρίως εις βάρος των κατοίκων, μεταξύ των οποίων οι σεισμοπαθείς του Ληξουρίου, καταγγέλλει ο νέος περιφερειάρχης Ιονίων Νήσων Θόδωρος Γαλιατσάτος, που αντιδρά έμπρακτα στις προσπάθειες ιδιωτικοποίησης των αεροδρομίων του Ιονίου και της πώλησης δημόσιας περιουσίας στην περιφέρεια μέσω του ΤΑΙΠΕΔ.\nΟπως λέει στην «Ε», η μεθοδευμένη επίθεση της κυβέρνησης ξεκίνησε από το ΥΠΕΚΑ, μόλις 15 μέρες μετά την εκλογή του. Η παράταξή του είχε αντιδράσει στα σχέδια του ΥΠΕΚΑ να αντικατασταθεί η κινητή γέφυρα της Λευκάδας από υπόγεια σήραγγα, επειδή αυτό θα σήμαινε ότι οι κάτοικοι θα έπρεπε καθημερινά να πληρώνουν διόδια για να διέρχονται από τη νέα σήραγγα. «Το ΥΠΕΚΑ εγκατέλειψε τα σχέδια κατασκευής υπόγειας σήραγγας, αλλά μετέφερε στην περιφέρεια τα έξοδα συντήρησης της γέφυρας, το κόστος της οποίας ανέρχεται σε 2,5 εκατ. ευρώ για 4 χρόνια. Μας φόρτωσαν τη συντήρηση της γέφυρας χωρίς τους πόρους», τονίζει ο Θ. Γαλιατσάτος.\nΑκολούθησε απαίτηση του Κερκυραίου -πρώην πλέον- υπουργού Ανάπτυξης Νίκου Δένδια, ποσού 5 εκατ. ευρώ για έργα που έπρεπε να είχαν ολοκληρωθεί το 2006 στο πλαίσιο του Γ' ΚΠΣ. «Πρόκειται για χρήματα που έχουν ήδη ξοδευτεί γι' αυτά τα έργα και μάλιστα με ευθύνη παλαιότερης διοίκησης. Κάτι που ο υπουργός Ν. Δένδιας, ως Κερκυραίος, πρέπει να το γνωρίζει πάρα πολύ καλά. Παρ' όλα αυτά όμως, ζητά αυτά τα χρήματα που δεν υπάρχουν, από τη νέα διοίκηση της περιφέρειας», επισημαίνει ο Θ. Γαλιατσάτος.\nΤο τρίτο κρούσμα ήρθε μία μέρα πριν ορκιστεί η νέα διοίκηση. Το υπουργείο Οικονομικών, διά της ΔΥΟ Κέρκυρας, θυροκόλλησε, κυριακάτικα μάλιστα, και τελικά δέσμευσε, 416.000 ευρώ από χρήματα προς τρίτους, μεταξύ των οποίων και οι σεισμοπαθείς του Ληξουρίου. Και μάλιστα για χρέος της πρώην νομαρχίας Κέρκυρας που βεβαιώθηκε πριν από μία 10ετία.\n«Αφορούσε οργανισμό της νομαρχίας Κέρκυρας. Το υπουργείο Οικονομικών το ξαναθυμήθηκε 10 χρόνια μετά και το παρακράτησε από τη νέα διοίκηση της περιφέρειας. Παρά το ότι η ΔΥΟ Κέρκυρας έδινε στην περιφέρεια και ασφαλιστική και φορολογική ενημερότητα», καταγγέλλει ο Θ. Γαλιατσάτος. Υπογραμμίζει ότι τα χρήματα δεσμεύτηκαν παρά το ότι η περιφέρεια είχε καταθέσει προσφυγή, η οποία πρόκειται να συζητηθεί στο τέλος Νοεμβρίου. Για το πρόστιμο, τονίζει, διαφωνούν δύο Γενικές Γραμματείες του υπουργείου Οικονομικών. Η Εσόδων λέει ότι δεν πρέπει να επιβληθεί, ενώ η Δημοσιονομικής Πολιτικής λέει ότι απαιτείται τροποποίηση του νόμου.\n«Πρόκειται για στημένη επίθεση από την κυβέρνηση κατά της νέας διοίκησης της Περιφέρειας Ιονίων Νήσων. Ομως αυτή η επίθεση εμένα δεν με πλήττει σε τίποτα. Αυτοί που την πληρώνουν είναι οι πολίτες της περιφέρειας» καταγγέλλει ο Θ. Γαλιατσάτος.\nΤονίζει ότι όχι μόνο δεν πρόκειται να σταματήσει τις προσπάθειές του κατά της πώλησης δημόσιας περιουσίας της περιφέρειας μέσω του ΤΑΙΠΕΔ, αλλά μετά το μέτωπο και τη διαμαρτυρία κατά της πώλησης των αεροδρομίων της Περιφέρειας Ιονίων Νήσων, αυτή την περίοδο προετοιμάζεται νέα πανελλαδική κινητοποίηση κατά της πώλησης των αεροδρομίων, με τη συμμετοχή και των κατοίκων των νησιών του Αιγαίου και των περιοχών τα αεροδρόμια των οποίων ανήκουν στη Β' Ομάδα των αεροδρομίων που πουλάει το ΤΑΙΠΕΔ. Η πανελλαδική κινητοποίηση οργανώνεται για το τελευταίο δεκαήμερο του Νοεμβρίου.


kats-woman: Τα σωστά, τα λάθη και τα πάθη\nΤα σωστά, τα λάθη και τα πάθη\nΈβλεπε χτες η μάνα μου το γιο μου στον ύπνο της και ανησύχησε. Τον έπαιρνε τηλέφωνο και το είχε κλειστό. Πήρε εμένα να μάθει αν είναι καλά. Το ίδιο έκανε και με την αδερφή μου πριν από λίγες μέρες. Μη δει κλειστό τηλέφωνο. Το έχει για κακό σημάδι.\nΠροσπαθώ να είμαι διακριτική και δε συνηθίζω να τον ζαλίζω στα τηλέφωνα. Κι όταν είναι με κόσμο, ρωτάω αν όλα πάνε καλά και του το κλείνω αμέσως. Ξέρω ότι θα με πάρει αυτός, αν χρειαστεί κάτι. Αλλά αυτή τη φορά πλακώθηκα στις κλήσεις. Αν και συνηθίζει να μένει από μπαταρία, ανησύχησα κι εγώ με το σκασμένο γιατί ήμουν έξω και δεν ήξερα ποια πόρτα να χτυπήσω. Ήταν κάπου στο δρόμο, μεταξύ Κομοτηνής και Κέρκυρας με στάση σε φίλους του στη Θεσσαλονίκη. Όταν επέστρεψα το βράδυ στο σπίτι, μπήκα στο ευλογημένο φέισμπουκ και είδα το στάτους του. Έλεγε ότι θα πάει να δει τους Rotting Christ παρέα με τους φίλους του. Το στάτους τελείωνε με τη λέξη "ξύλο". Δε φαντάστηκα ότι είναι κάτι ανησυχητικό.\nΤην άλλη μέρα (σήμερα) ξαναμπήκα στο προφίλ του. Έλεγε ότι φεύγει για Κέρκυρα κι ότι έχει σπάσει όλα του τα κόκαλα στο λάιβ που παρέστη. Σκέφτηκα ότι είναι κάποια έκφραση των νέων που μου διαφεύγει. Συνήθως τα παρακολουθώ αυτά γιατί πρέπει να ζω στην εποχή μου. Δεν πήγε το μυαλό μου στο κακό. Υπέθεσα ότι το μεσημέρι θα πάρει το λεωφορείο για Ηγουμενίτσα. (Στην Ηγουμενίτσα βρίσκεται και η γιαγιά του και συνήθως κάνει καμιά στάση περνώντας). Δεν έπεσα έξω. Εκεί τον πέτυχα όταν του τηλεφώνησα. Του είπα ότι τον παίρνουμε κι εγώ κι η γιαγιά του από χτες και μας γράφει, το γαϊδούρι.\n-Ε, είδα καμιά πενηνταριά κλήσεις και δεν έκατσα ν' ασχοληθώ.\nΤο επιβεβαίωσε το γράψιμο.\nΜου είπε ότι γύρισε κομμάτια από το λάιβ (δε φαντάστηκα ότι κυριολεκτούσε) κι άργησε να ξυπνήσει κι ότι έφυγε τρέχοντας να προλάβει το λεωφορείο και είναι νηστικός. Του είπα ότι η γιαγιά του τον έβλεπε στον ύπνο της και ανησύχησε.\n-Καλά το είδε τ' όνειρο. Είμαι δαρμένος και πονάω παντού.\nΣοκ η μάνα. Προσπαθεί να βγάλει άκρη.\n-Εννοείς ότι κωλοχτυπιόσουν εκεί που πήγες;\n-Εντάξει. Και κωλοχτυπιόμουν και δερνόμουν.\nΜου εξηγεί ότι οι σκληροί και άγριοι μεταλλάδες, που σέβονται τον σκοτεινό και καταχθόνιο εαυτό τους, σε τέτοιες μαζώξεις, κωλοχτυπιούνται σχηματίζοντας έναν κύκλο και είναι κάποιοι στη μέση που χτυπιούνται μεταξύ τους. Έτσι, για να γουστάρουν. Δεν μπορώ να πω ότι κι εγώ γουστάρω έτσι, αλλά δεν μπορώ να του αλλάξω και τα γούστα. Του λέω να πάρει τη γιαγιά του που ανησύχησε. Μου λέει να την πάρω εγώ και να της πω να τον πάρει γιατί πού να ψάχνει τώρα το τηλέφωνό της. Καραπουτσαριό ο μικρός.\nΠαίρνω τη μάνα μου και της εξηγώ ότι είναι πεινασμένος και δαρμένος και να τον περιθάλψει, αλλά κατά τ' άλλα είναι καλά. Της εξηγώ ότι δάρθηκε σ' ένα πάρτι (παρά το ότι δεν είναι φανατική χριστιανή, δεν της είπα το όνομα του συγκροτήματος, να μην τρομάξει) στο οποίο χτυπιούνται καθώς χορεύουν. Πήρα κλασική απάντηση, αυτή με την οποία μεγάλωσα και μου έχει γίνει εφιάλτης:\n-Δεν είναι σωστά πράγματα αυτά.\nΤης ζήτησα να μην αναφέρει μπροστά του αυτή τη λέξη. Αν θέλει να σχολιάσει το γεγονός, να του πει ότι αυτό που κάνει είναι τρελό, είναι κουλό, είναι βάρβαρο, βλαβερό, ή ό,τι άλλο θέλει. Αλλά να τον αφήσει ν' αποφασίσει μόνος του ποιο είναι το σωστό και ποιο το λάθος. Με την ίδια λογική, θα μπορούσε κι ο γιος μου που, στην προκειμένη περίπτωση, θεωρεί το ξύλο απολύτως σωστό, να θεωρήσει λάθος την εμφάνιση μιας κυρίας στα μπουζούκια με τα χρυσαφικά και τη γούνα της. Με την ίδια λογική (και με όλο του το δίκιο), θα μπορούσε να θεωρήσει λάθος μια ενδεχόμενη παρουσία του στο κατηχητικό. Πράγματα που για άλλους είναι σωστά.\nΑυτή η λέξη με τσιτώνει άγρια. Από τη στιγμή που κάνω κάτι χωρίς να ενοχλώ κάποιον, ποιος έχει το δικαίωμα να κρίνει αν είναι σωστό ή λάθος; Η λογική; Το σαβουάρ βιβρ; Οι κανόνες της κοινωνίας; Ο γείτονας που παρακολουθεί; Ο καθωσπρεπισμός;\nΔε γαμιούνται λέω εγώ!\nΑναρτήθηκε από kats-woman στις 8:23 μ.μ.\nΦραγή εισερχομένων προσφύγων\nΜάνα - μάνατζερ\nΚαυτή νύχτα στο King George Palace


Ανεξάρτητη Ενωτική Κίνηση ΕΔΣΝΑ: ΔΙΑΧΕΙΡΙΣΗ ΤΩΝ ΕΠΙΚΙΝΔΥΝΩΝ ΙΑΤΡΙΚΩΝ ΑΠΟΒΛΗΤΩΝ- ΑΝΑΚΟΙΝΩΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ ΤΗΣ Π.Ο.Ε.-Ο.Τ.Α.\nΔΙΑΧΕΙΡΙΣΗ ΤΩΝ ΕΠΙΚΙΝΔΥΝΩΝ ΙΑΤΡΙΚΩΝ ΑΠΟΒΛΗΤΩΝ- ΑΝΑΚΟΙΝΩΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ ΤΗΣ Π.Ο.Ε.-Ο.Τ.Α.\nΗ Π.Ο.Ε.–Ο.Τ.Α. καλεί όλους τους συναδέλφους οδηγούς που μεταφέρουν απορρίμματα Νοσοκομείων να ζητούν βεβαίωση του Διοικητή του Νοσοκομείου για την καταλληλότητα κάθε φορτίου που καλούνται να μεταφέρουν για διάθεση στο Χ.Υ.Τ.Α. προκειμένου να την επιδεικνύουν σε κάθε έλεγχο αρμόδιας αρχής.\nΑριθμ. Πρωτ.: 1341\n«Κλείνουν» τα μάτια στην απόθεση των άκρως επικίνδυνων νοσοκομειακών αποβλήτων στους κάδους όπου ρίχνονται τα οικιακά απορρίμματα και αντί να διεξάγουν έρευνα και να καταλογίσουν κυρώσεις σε βάρος των υπευθύνων, προχωρούν σε συλλήψεις και προσαγωγές στην Δικαιοσύνη των οδηγών των απορριμματοφόρων που μεταφέρουν τα οικιακά απορρίμματα στο Χ.Υ.Τ.Α. Φυλής.\nΛες και οι εργαζόμενοι πρέπει να κάνουν… αυτοψία στους κάδους σκουπιδιών πριν τους αδειάσουν στα απορριμματοφόρα. Λες και οι εργαζόμενοι στην καθαριότητα υποχρεούνται να γνωρίζουν αν κάποιο από τα Δημόσια Νοσοκομεία, τα δεκάδες ιδιωτικά θεραπευτήρια ή τις κλινικές, έριξαν Νοσοκομειακά Απόβλητα στους κάδους της κάθε γειτονιάς όπου αποθέτουν οι πολίτες τα σκουπίδια τους.\nΤο γεγονός της σύλληψης εργαζομένων επειδή στα οχήματα που οδηγούσαν εντοπίστηκαν στα σύμμεικτα απορρίμματα και Νοσοκομειακά, έπρεπε να αποτελέσει την αυτεπάγγελτη παρέμβαση Εισαγγελέα και τη διενέργεια έρευνας για το ποιος είναι ο πραγματικά ένοχος της εγκληματικής αυτής ενέργειας.\nΠόσο μάλλον, όταν η Π.Ο.Ε.-Ο.Τ.Α. στο παρελθόν έχει καταγγείλει την απόθεση Νοσοκομειακών αποβλήτων μαζί με τα οικιακά στις περιοχές Κηφισιάς και Αμαρουσίου. Ο Εισαγγελέας ωστόσο, τότε, έβαλε την υπόθεση στο αρχείο. Ίσως είναι ώρα να την ανασύρει και να διευρύνει την έρευνα του αντί να μετατρέπονται οι εργαζόμενοι σε εξιλαστήρια θύματα μίας υπόθεσης που «μυρίζει» και θέτει σε κίνδυνο τη Δημόσια Υγεία.\nΌσο για τον Πρόεδρο του Ε.Δ.Σ.Ν.Α. κ. Γιάννη Σγουρό, με αφορμή τον εντοπισμό φορτίου με Νοσοκομειακά Απορρίμματα στο Χ.Υ.Τ.Α. Φυλής, στο οποίο ανιχνεύτηκαν και υψηλά ποσοστά ραδιενέργειας, κατά την προσφιλή του μέθοδό του αρκέστηκε σε γενικές και αόριστες καταγγελίες κατά κάποιων υπευθύνων, ζητώντας από τον Υπουργό Υγείας να ελέγξει τα συστήματα διαχείρισης των νοσοκομείων.\nΠαρατηρούμε μια ιδιαίτερη… προστασία όταν πρόκειται για ιδιωτικά νοσηλευτήρια που δεν κατονομάζονται ακόμα και όταν οδηγούνται συνάδελφοί μας στις εισαγγελικές αρχές κατηγορούμενοι για κακουργηματικές πράξεις που άλλοι διέπραξαν.\nΜήπως τα «μπλόκα» στο Χ.Υ.Τ.Α., που λειτουργεί με την υποστήριξη του μεγάλου «Εθνικού Εργολάβου», σκοπό έχουν να βοηθήσουν στην… αποδοτική λειτουργία της μονάδας καύσης ιατρικών αποβλήτων στη Φυλή που λειτουργεί με την υποστήριξη του ίδιου εργολάβου και μόνο;\nΓια άλλη μια φορά ο κ. Σγουρός δεν λέει τίποτα για την ταμπακιέρα. Δεν λέει πως κάθε χρόνο χιλιάδες τόνοι βιομηχανικά και άλλα απορρίμματα, ακόμη και ραδιενεργά μαζί με τα σύμμεικτα απορρίμματα καταλήγουν παράνομα στο Χ.Υ.Τ.Α. χωρίς να υπάρχει κανένας έλεγχος φορτίων στην είσοδο της Ο.Ε.Δ.Α. Φυλής.\nΑς μην ξεχνάει ο κ. Σγουρός ότι είναι πλέον Πρόεδρος του Ε.Δ.Σ.Ν.Α. δύο ολόκληρα χρόνια και μέχρι σήμερα δεν εγκατέστησε σύστημα ανίχνευσης ραδιενεργών στην είσοδο προκειμένου να εντοπίζονται αυτά πριν εισέλθουν εντός του Χ.Υ.Τ.Α. και θέσουν σε κίνδυνο τους εργαζόμενους που δουλεύουν τα τελευταία χρόνια χωρίς Γιατρό Εργασίας και ιατρικές εξετάσεις, όπως είχε υποχρέωση να κάνει σε ετήσια βάση.\nΔεν μας λέει ο κ. Σγουρός πως ο Χ.Υ.Τ.Α. Φυλής εδώ και δεκαετίες συγκεντρώνει σχεδόν τα πάντα ιδιαίτερα από κάθε είδους βιομηχανική δραστηριότητα από όλη την Ελλάδα. Γιατί καταλήγουν τα απορρίμματα από την Πελοπόννησο και από άλλες περιοχές της Ελλάδας, ακόμη και από τη Μύκονο, στο Χ.Υ.Τ.Α. Φυλής, επιβαρύνοντας την Αττική;\nΔεν μας λέει ότι, ο ΠΕ.Σ.Δ.Α. δεν προβλέπει τίποτα για τη διαχείριση των επικινδύνων αποβλήτων. Αντίθετα, η κυβέρνηση και ο κ. Σγουρός επικαλούμενοι τον ΠΕ.Σ.Δ.Α. προωθούν την εγκατάσταση στη Φυλή δύο φαραωνικού τύπου μονάδων επεξεργασίας σύμμεικτων απορριμμάτων για την ενεργειακή αξιοποίηση 1.200.000 τόνων το χρόνο για να καταδικαστεί για άλλα 30 χρόνια τουλάχιστον η περιοχή της Δυτικής Αττικής.\nΗ Π.Ο.Ε.-Ο.Τ.Α. κατ’ επανάληψη έχει ζητήσει την άμεση αναθεώρηση του ΠΕ.Σ.Δ.Α. Αττικής, που εκτός των άλλων καταδικάζει την περιοχή της Φυλής σαν τον μοναδικό και μόνιμο υποδοχέα επικίνδυνων αποβλήτων από όλη την Ελλάδα.\nΓια την προστασία των εργαζομένων στην καθαριότητα των Δήμων ζητάμε άμεσα να γίνει Επιδημιολογική Μελέτη, όπως και για τους κατοίκους της ευρύτερης περιοχής, καθώς και μελέτη για την ποιότητα του περιβάλλοντος στην ευρύτερη περιοχή της Ο.Ε.Δ.Α. Φυλής.\nΗ υγεία των εργαζομένων στην αποκομιδή και στη μεταφορά των απορριμμάτων κινδυνεύει εξαιτίας της ανεπάρκειας ενός «σάπιου» συστήματος διαχείρισης. Συλλαμβάνονται και οδηγούνται στα δικαστήρια εργαζόμενοι στην αποκομιδή, την ώρα που οι πραγματικοί ένοχοι κάθονται στα γραφεία τους και εκδίδουν… ανακοινώσεις.\nΟι Δημοτικές Αρχές, οι Διοικήσεις των Νοσοκομείων, το Υπουργείο Υγείας, το Υπουργείο Περιβάλλοντος, ο Ε.Δ.Σ.Ν.Α. και η Κ.Ε.Δ.Ε. φέρουν ακέραια την ευθύνη για τα Νοσοκομειακά Απόβλητα και τους κινδύνους που αυτά εγκυμονούν για τους εργαζόμενους στην καθαριότητα, στο Χ.Υ.Τ.Α. Φυλής και τους πολίτες της Αττικής.\nΤέλος, καλούμε όλους τους εμπλεκόμενους φορείς πριν προβούν σε ανακοινώσεις να διαβάσουν για μια ακόμη φορά την Ειδική Έκθεση του Συνηγόρου του Πολίτη που εκδόθηκε τον Φεβρουάριο του 2007 μετά τις σχετικές καταγγελίες μας για την προστασία της Δημόσιας Υγείας από τα Νοσοκομειακά Απόβλητα και να μην ανακαλύπτουν τώρα την… Αμερική.\nΗ Έκθεση του Συνηγόρου του πολίτη ΕΔΩ\nΑναρτήθηκε από Ανεξάρτητη Ενωτική Κίνηση στις 1:54 μ.μ.\nΕτικέτες διαχειριση αποβλητων, ΕΔΣΝΑ, ΠΟΕ ΟΤΑ


Βιβλιοθήκη και Κέντρο Πληροφόρησης Ιονίου Πανεπιστημίου | Αναζήτηση Υλικού\nΑναλυτικές οδηγίες αποτελεσματικής χρήσης του καταλόγου μπορείτε να βρείτε συγκεντρωμένες στον οδηγό Βιβλιογραφικές αναζητήσεις στον κατάλογο της Βιβλιοθήκης: δυνατότητες και τεχνικές.\nΑφού βρείτε τη βιβλιογραφική εγγραφή του βιβλίου, δώστε ιδιαίτερη προσοχή στις πληροφορίες που αφορούν τόσο στην τοποθεσία – απʼ όπου φαίνεται αν το βιβλίο βρίσκεται στην Κεντρική Βιβλιοθήκη ή σε Παράρτημα, αλλά και η ειδική συλλογή (όπως ΒΑΝ, ΚΒ, Π, ΠΛ, ΣΑΝ κ.ά.) στην οποία μπορεί να είναι ενταγμένο – όσο και στη διαθεσιμότητα του υλικού. Επιβεβαιώστε ότι έχει ένδειξη «Στο Ράφι» και όχι ημερομηνία επιστροφής ή άλλη ένδειξη μη διαθεσιμότητας, όπως π.χ. Για Συντήρηση.\nΌταν ένα βιβλίο δεν φαίνεται δανεισμένο (στην Κατάσταση θα αναγράφει: DUE και ημερομηνία επιστροφής, π.χ. DUE 05-08-17) και δεν βρίσκεται στα ράφια, πιθανόν να χρησιμοποιείται από κάποιον χρήστη στο αναγνωστήριο ή να είναι υπό επεξεργασία από το προσωπικό, να έχει επιστραφεί χωρίς να έχει ακόμη τοποθετηθεί στη θέση του ή ακόμη να είναι ενταγμένο σε ειδική συλλογή ή Τοποθεσία που δεν προσέξατε, να έχει χαθεί κλπ. Αν δεν ισχύει κάτι από τα παραπάνω ή δεν είναι σ' εσάς προφανές τι συμβαίνει, ζητήστε βοήθεια από το προσωπικό της Βιβλιοθήκης.\nΠώς θα μάθω εάν η Βιβλιοθήκη διαθέτει ένα συγκεκριμένο τεύχος ενός περιοδικού, που διατηρεί συνδρομή στην έντυπη έκδοση;\nΔεν χρειάζεται να έρθετε στη Βιβλιοθήκη. Αναζητάτε το περιοδικό στον κατάλογο. Στη βιβλιογραφική εγγραφή του φαίνονται συνοπτικά τα διαθέσιμα τεύχη.\nΌταν αναζητώ έργα ενός συγγραφέα μέσω του καταλόγου της ΒΙΚΕΠ, συχνά στη λίστα των αποτελεσμάτων υπάρχουν και έργα που δεν σχετίζονται με την αναζήτησή μου. Τι φταίει;\nΥπάρχουν αρκετοί τρόποι να περιορίσετε την ανάκληση στη σύνθετη αναζήτηση. Δείτε κάποιους από αυτούς:\nΓιατί μερικές φορές, αναζητώντας ένα θέμα, στα αποτελέσματα της αναζήτησης υπάρχουν και εγγραφές άσχετες με το θέμα μου;\nΒεβαιωθείτε αρχικά ότι έχετε προσδιορίσει το ευρετήριο στο οποίο θέλετε να γίνει η αναζήτηση, δηλ. Θέμα και δεν αφήσατε την προεπιλογή Οποιοδήποτε.\nΣτη ράχη κάθε βιβλίου είναι τοποθετημένη μια ετικέτα (το επίσημα) η οποία περιέχει τον ταξινομικό αριθμό του βιβλίου, μαζί με άλλα βοηθητικά στοιχεία, όπως η συλλογή στην οποία ανήκει και τα τρία πρώτα γράμματα του επωνύμου του συγγραφέα. Έτσι, για να εντοπίσετε ένα βιβλίο που βρίσκεται στο βιβλιοστάσιο, αφού βρείτε τα απαραίτητα στοιχεία στον κατάλογο, π.χ. ΒΑΝ 418.02 ΚΕΝ, βρίσκετε πρώτα το χώρο που στεγάζεται η συλλογή στην οποία ανήκει, δηλ. ΒΑΝ, και στη συνέχεια εντοπίζετε την αριθμητική σειρά του ταξινομικού αριθμού. Επειδή στον ίδιο ταξινομικό αριθμό μπορεί να βρίσκονται πολλά βιβλία, συνεχίστε με την αλφαβητική σειρά του τμήματος που αποτελείται από γράμματα.\nΒεβαίως. Μια περιγραφή των 100 διαιρέσεων του ταξινομικού συστήματος Dewey στην ελληνική και την αγγλική γλώσσα βρίσκεται στη σελίδα Οδηγοί - Ενημερωτικό Υλικό του ιστότοπου της ΒΙΚΕΠ.


Δικηγόρος επιτίθεται κατά του Γαλλικού Δημοσίου καθώς εκπροσωπεί 13χρονο που έχασε το 90% όρασης του μετά την α΄δόση Pfizer!! Και καθώς η σύμβαση της εταιρίας με το κράτος της παρέχει το ακαταδίωκτο.BINTEO – Γεγονότα στο μικροσκόπιο\nΔικηγόρος επιτίθεται κατά του Γαλλικού Δημοσίου καθώς εκπροσωπεί 13χρονο που έχασε το 90% όρασης του μετά την α΄δόση Pfizer!! Και καθώς η σύμβαση της εταιρίας με το κράτος της παρέχει το ακαταδίωκτο. Αυτά στο γαλλικό κρατικό κανάλι France 3.\nΚρατικό σκάνδαλο; Η Pfizer δεν ευθύνεται σε περίπτωση δυσμενών επιπτώσεων/παρενεργειών του εμβολίου, σύμφωνα με ρήτρα της σύμβασης που υπογράφηκε με το Γαλλικό Δημόσιο. Ο δικηγόρος Me Lanzarone, επιτίθεται στην εταιρεία για λογαριασμό του πελάτη του, ενός 13χρονου παιδιού που έχασε το 90% της όρασής του μετά την πρώτη δόση.\nΑποποίηση ευθυνών σημαίνει ανευθυνότητα!\nTo θαύμα της Pfizer… έκανε όχι τον τυφλό να δει αλλά τον υγιή να χάσει το φως του..και μάλιστα παιδί. Aυτό το πειραματικό εμβόλιο κατέστησαν υποχρεωτικό.